qundao/data-zh-poetry huggingface dataset:
悟枯崖將過莆城參訪後村書此贈行
作者：胡仲弓
朝代：宋

吟單何日起，持鉢倚劉牆。
蓮社招師入，松陰去路長。
白雲迷眼界，明月照詩囊。
莫吸西江水，風波不可當。
意亭
作者：胡仲弓
朝代：宋

主人心地闊，以意名其亭。
長携一樽酒，坐對前山青。
意亭
作者：胡仲弓
朝代：宋
体裁：五言绝句

主人心地阔，以意名其亭。长携一樽酒，坐对前山青。
感兴
作者：胡仲弓
朝代：宋
体裁：古风

有丝不绣平原君，有金不铸钟子期。此心抱独无人会，百年只有青天知。青天冥冥不可诘，举头当中有皦日。从来天日不可欺，何用区区守暗室。
感古十首
作者：胡仲弓
朝代：宋

卞氏璧难售，渊明琴本瘖。自衒亦可丑，三献机转深。无弦避俚耳，举世谁知音。所以古达士，万事何容心。勿学卞氏璧，请事渊明琴。管蔡厄周公，陈蔡厄夫子。圣人于此时，所俟惟一死。弦歌乃自知，赤舄亦几几。未明周孔心，道统安所恃。天苟丧斯文，坠地扶不起。豫让口吞炭，智伯头已漆。报仇须及晨，安用诈行乞。饮器骨已枯，癞哑特小术。壮士死于义，千古犹一日。弃主事雠人，万死奚足恤。相如归全璧，范增撞玉斗。为主心固同，逆顺异所守。发怒俱忘身，裂眦欲碎首。此完彼玷缺，尽在一举手。万形各有敝，斯名长不朽。共工触不周，荆卿悲易水。所遭虽异时，等为血气使。争帝力已穷，报怨反害己。一为狂夫愚，一为刺客靡。二者俱无成，三叹而已矣。商君金徙木，赵高鹿为马。徒欲取民信，疑心随解瓦。罔民适自欺，何以刑天下。四维已灭亡，命脉存已寡。焚书火咸阳，斯言信非假。四皓隐商山，子陵隐严濑。隐身非隐名，清致一何在。羽翼若为成，狂奴滋故态。一出竟奚为，名被世人卖。所以终南山，捷径不可再。范蠡泛五湖，子房从赤松。功成乞身退，明哲保令终。彼美二丈夫，世异辙则同。此道久不作，利欲尘相蒙。急流不知返，失脚机阱中。惠连梦春草，江淹梦彩笔。一梦何足凭，材名繇此出。读书三十年，仅可变形质。所向如面墙，此语难致诘。何事殷武丁，因梦得良弼。杜康精酒法，陆羽修茶经。标致虽不同，均是劳吾形。采薇及茹芝，亦掇天地英。玄酒非曲糵，或可通神明。天不生杜陆，人间无醉醒。
感古十首·其一
作者：胡仲弓
朝代：宋

卞氏璧难售，渊明琴本瘖。自衒亦可丑，三献机转深。无弦避俚耳，举世谁知音。所以古达士，万事何容心。勿学卞氏璧，请事渊明琴。
感古十首·其一
作者：胡仲弓
朝代：宋

卞氏璧难售，渊明琴本瘖。
自衒亦可丑，三献机转深。
无絃避俚耳，举世谁知音。
所以古达士，万事何容心。
勿学卞氏璧，请事渊明琴。
感古十首·其一
作者：胡仲弓
朝代：宋

卞氏璧難售，淵明琴本瘖。
自衒亦可醜，三獻機轉深。
無絃避俚耳，舉世誰知音。
所以古達士，萬事何容心。
勿學卞氏璧，請事淵明琴。
感古十首·其一〇
作者：胡仲弓
朝代：宋

杜康精酒法，陸羽修茶經。
標致雖不同，均是勞吾形。
采薇及茹芝，亦掇天地英。
玄酒非麴糵，或可通神明。
天不生杜陸，人間無醉醒。
感古十首·其七
作者：胡仲弓
朝代：宋

四皓隐商山，子陵隐严濑。隐身非隐名，清致一何在。羽翼若为成，狂奴滋故态。一出竟奚为，名被世人卖。所以终南山，捷径不可再。
感古十首·其七
作者：胡仲弓
朝代：宋

四皓隠商山，子陵隠严濑。
隠身非隠名，清致一何在。
羽翼若为成，狂奴滋故态。
一出竟奚为，名被世人卖。
所以终南山，捷径不可再。
感古十首·其七
作者：胡仲弓
朝代：宋

四皓隠商山，子陵隠嚴瀨。
隠身非隠名，清致一何在。
羽翼若爲成，狂奴滋故態。
一出竟奚爲，名被世人賣。
所以終南山，捷徑不可再。
感古十首·其三
作者：胡仲弓
朝代：宋

豫讓口吞炭，智伯頭已漆。
報仇須及晨，安用詐行乞。
飲器骨已枯，癩啞特小術。
壯士死於義，千古猶一日。
棄主事讎人，萬死奚足卹。
感古十首·其三
作者：胡仲弓
朝代：宋
体裁：古风

豫让口吞炭，智伯头已漆。报仇须及晨，安用诈行乞。饮器骨已枯，癞哑特小术。壮士死于义，千古犹一日。弃主事雠人，万死奚足恤。
感古十首·其九
作者：胡仲弓
朝代：宋
体裁：古风

惠连梦春草，江淹梦彩笔。一梦何足凭，材名繇此出。读书三十年，仅可变形质。所向如面墙，此语难致诘。何事殷武丁，因梦得良弼。
感古十首·其九
作者：胡仲弓
朝代：宋

惠連夢春草，江淹夢彩筆。
一夢何足憑，材名繇此出。
讀書三十年，僅可變形質。
所向如面牆，此語難致詰。
何事殷武丁，因夢得良弼。
感古十首·其二
作者：胡仲弓
朝代：宋

管蔡厄周公，陈蔡厄夫子。圣人于此时，所俟惟一死。弦歌乃自知，赤舄亦几几。未明周孔心，道统安所恃。天苟丧斯文，坠地扶不起。
感古十首·其二
作者：胡仲弓
朝代：宋

管蔡厄周公，陈蔡厄夫子。
圣人于此时，所俟惟一死。
絃歌乃自知，赤舄亦几几。
未明周孔心，道统安所恃。
天苟丧斯文，坠地扶不起。
感古十首·其二
作者：胡仲弓
朝代：宋

管蔡厄周公，陳蔡厄夫子。
聖人於此時，所俟惟一死。
絃歌乃自知，赤舄亦几几。
未明周孔心，道統安所恃。
天苟喪斯文，墜地扶不起。
感古十首·其五
作者：胡仲弓
朝代：宋
体裁：古风

共工触不周，荆卿悲易水。所遭虽异时，等为血气使。争帝力已穷，报怨反害己。一为狂夫愚，一为刺客靡。二者俱无成，三叹而已矣。
感古十首·其五
作者：胡仲弓
朝代：宋

共工觸不周，荆卿悲易水。
所遭雖異時，等爲血氣使。
爭帝力已窮，報怨反害己。
一爲狂夫愚，一爲刺客靡。
二者俱無成，三歎而已矣。
感古十首·其八
作者：胡仲弓
朝代：宋

范蠡泛五湖，子房从赤松。
功成乞身退，明哲保令终。
彼美二丈夫，世异辙则同。
此道久不作，利欲尘相蒙。
急流不知返，失脚机穽中。
感古十首·其八
作者：胡仲弓
朝代：宋

范蠡泛五湖，子房从赤松。功成乞身退，明哲保令终。彼美二丈夫，世异辙则同。此道久不作，利欲尘相蒙。急流不知返，失脚机阱中。
感古十首·其八
作者：胡仲弓
朝代：宋

范蠡泛五湖，子房從赤松。
功成乞身退，明哲保令終。
彼美二丈夫，世異轍則同。
此道久不作，利欲塵相蒙。
急流不知返，失脚機穽中。
感古十首·其六
作者：胡仲弓
朝代：宋
体裁：古风

商君金徙木，赵高鹿为马。徒欲取民信，疑心随解瓦。罔民适自欺，何以刑天下。四维已灭亡，命脉存已寡。焚书火咸阳，斯言信非假。
感古十首·其六
作者：胡仲弓
朝代：宋

商君金徙木，趙高鹿爲馬。
徒欲取民信，疑心隨解瓦。
罔民適自欺，何以刑天下。
四維已滅亡，命脈存已寡。
焚書火咸陽，斯言信非假。
感古十首·其十
作者：胡仲弓
朝代：宋
体裁：古风

杜康精酒法，陆羽修茶经。标致虽不同，均是劳吾形。采薇及茹芝，亦掇天地英。玄酒非曲糵，或可通神明。天不生杜陆，人间无醉醒。
感古十首·其四
作者：胡仲弓
朝代：宋
体裁：古风

相如归全璧，范增撞玉斗。为主心固同，逆顺异所守。发怒俱忘身，裂眦欲碎首。此完彼玷缺，尽在一举手。万形各有敝，斯名长不朽。
感古十首·其四
作者：胡仲弓
朝代：宋

相如歸全璧，范增撞玉斗。
爲主心固同，逆順異所守。
發怒俱忘身，裂眥欲碎首。
此完彼玷缺，盡在一舉手。
萬形各有敝，斯名長不朽。
感怀
作者：胡仲弓
朝代：宋
体裁：七言绝句

曾将敝帚弃墙阴，十载尘埃懒重寻。今日携来扫花径，老夫安得不关心。
感懷
作者：胡仲弓
朝代：宋

曾將敝帚棄牆陰，十載塵埃懶重尋。
今日携來掃花徑，老夫安得不關心。
感興
作者：胡仲弓
朝代：宋

有絲不繡平原君，有金不鑄鍾子期。
此心抱獨無人會，百年只有青天知。
青天冥冥不可詰，舉頭當中有皦日。
從來天日不可欺，何用區區守暗室。
憶昔
作者：胡仲弓
朝代：宋

憶昔歲云暮，狂吟天一涯。
江湖聊寄跡，時節最思家。
有擔空行李，無盤可頌花。
寒梅带香味，相伴守年華。
懷悟書
作者：胡仲弓
朝代：宋

秋鴈欲離羣，懷人幾夜分。
吟當半窗月，坐斷兩山雲。
旛影無心動，鐘聲出定聞。
林間謀隠者，修潔莫如君。
懷李希膺
作者：胡仲弓
朝代：宋

病居身懶出，可是故人疏。
春後無佳句，天邊有近書。
改弦知不遠，製錦定何如。
未剗門前草，難通長者車。
懷林梅臞
作者：胡仲弓
朝代：宋

梅花寂寂幾黄昏，見說青氈屬耳孫。
欲訪咸平舊香影，無僮無鶴暗銷魂。
懷枯崖悟師
作者：胡仲弓
朝代：宋

分携方解制，相約在嚴冬。
巖脚日千里，山頭雲幾重。
歸裝儂自悞，吟錫子何從。
不應天台供，定知游雪峰。
懷錢塘舊居
作者：胡仲弓
朝代：宋

錢塘漂泊久，別後夢連宵。
忽聽灘頭水，猶疑江上潮。
暗塵侵竹簡，夜雨洗芭蕉。
料得蘇堤路，西風犯柳條。
戊午天基圣节口号
作者：胡仲弓
朝代：宋
体裁：五言律诗

瓣香三舞蹈，咫尺是天颜。雨露涵濡下，风云际会间。寸心瞻北阙，万寿祝南山。可是儒毡冷，堪陪玉笋班。
戊午天基聖節口號
作者：胡仲弓
朝代：宋

瓣香三舞蹈，咫尺是天顔。
雨露涵濡下，風雲際會間。
寸心瞻北闕，萬壽祝南山。
可是儒氈冷，堪陪玉筍班。
抱拙以三通鼓为韵见寄次韵
作者：胡仲弓
朝代：宋

夜阑缺月浸寒潭，乱山倒影空中涵。此时万籁寂无语，碧云郁结如晴岚。可人已趁春风去，举杯对影成三三。割席赋诗斗击钵，舟中醉卧推枕函。红尘眯目空相蒙，千金市骏轻花骢。何如浓墨恣挥洒，笔锋扫退江文通。锦绣丛中燕莺侣，惜花爱作风光主。何如挥麈共清谈，朝访安石暮夷甫。焚香烧烛恣狂吟，管甚鼕鼕催五鼓。
抱拙以三通鼓为韵见寄次韵
作者：胡仲弓
朝代：宋

夜阑缺月浸寒潭，乱山倒影空中涵。
此时万籁寂无语，碧云鬰结如晴岚。
可人已趁春风去，举杯对影成三三。
割席赋诗斗击钵，舟中醉卧推枕函。
红尘瞇目空相蒙，千金市骏轻花骢。
何如浓墨恣挥洒，笔锋扫退江文通。
锦绣丛中燕鶑侣，惜花爱作风光主。
何如挥麈共清谈，朝访安石暮夷甫。
焚香烧烛恣狂吟，管甚冬冬催五鼓。
抱拙以三通鼓爲韻見寄次韻
作者：胡仲弓
朝代：宋

夜闌缺月浸寒潭，亂山倒影空中涵。
此時萬籟寂無語，碧雲鬰結如晴嵐。
可人已趁春風去，舉盃對影成三三。
割席賦詩鬭擊鉢，舟中醉卧推枕函。
紅塵瞇目空相蒙，千金市駿輕花驄。
何如濃墨恣揮灑，筆鋒掃退江文通。
錦繡叢中燕鶑侶，惜花愛作風光主。
何如揮麈共清談，朝訪安石暮夷甫。
焚香燒燭恣狂吟，管甚鼕鼕催五鼓。
散策郊行有怀社友
作者：胡仲弓
朝代：宋
体裁：五言律诗

散策寻诗料，过从野老家。水宽蛙世界，花暖蝶生涯。翠箔风为捲，青山云半遮。怀人千里外，搔首夕阳斜。
散策郊行有懷社友
作者：胡仲弓
朝代：宋

散策尋詩料，過從野老家。
水寬蛙世界，花暖蝶生涯。
翠箔風爲捲，青山雲半遮。
懷人千里外，搔首夕陽斜。
断桥观钓
作者：胡仲弓
朝代：宋
体裁：七言绝句

一竿明月一丝风，心在烟波渺渺中。浮世只消如此过，何因得似钓鱼翁。
斷橋觀釣
作者：胡仲弓
朝代：宋

一竿明月一絲風，心在煙波渺渺中。
浮世只消如此過，何因得似釣魚翁。
旅中早行
作者：胡仲弓
朝代：宋

前山風雨暗，欲去路還迷。
燭影照行李，鐘聲催曉鷄。
年光銷旅况，秋氣入征蹄。
如此困行役，何時歸去兮。
旅中早行
作者：胡仲弓
朝代：宋

前山风雨暗，欲去路还迷。
烛影照行李，钟声催晓鷄。
年光销旅况，秋气入征蹄。
如此困行役，何时归去兮。
旅中早行
作者：胡仲弓
朝代：宋

前山风雨暗，欲去路还迷。烛影照行李，钟声催晓鸡。年光销旅况，秋气入征蹄。如此困行役，何时归去兮。
无尘殿
作者：胡仲弓
朝代：宋
体裁：五言律诗

劫灰飞不到，人迹少曾来。浪说珊瑚树，空涵玉镜台。洞虚风度竹，泉冷石无苔。汩汩樊笼者，何因避世埃。
旧题宝胜寺壁
作者：胡仲弓
朝代：宋
体裁：七言律诗

十里湖光镜样平，银潢一带向东倾。寺从杨柳阴中出，僧在莲花会上行。佛地也容担板汉，梵音莫近采菱声。我来借榻醒尘梦，归去吟诗韵更清。
早行
作者：胡仲弓
朝代：宋

曙色微分星渐稀，迎人犬吠出疎篱。
轻车稳坐谁知我，不是坡翁戴笠时。
早行
作者：胡仲弓
朝代：宋

曙色微分星渐稀，迎人犬吠出疏篱。轻车稳坐谁知我，不是坡翁戴笠时。
早行
作者：胡仲弓
朝代：宋

曙色微分星漸稀，迎人犬吠出疎籬。
輕車穩坐誰知我，不是坡翁戴笠時。
早过毫光岭
作者：胡仲弓
朝代：宋
体裁：七言律诗

轻烟护日晓霞明，身在毫光岭上行。虎过新蹄看未了，犬逢旧客喜相迎。摘来山栗连蓬买，采得溪芹带叶羹。一字推敲犹未稳，奚奴知我有诗成。
早過毫光嶺
作者：胡仲弓
朝代：宋

輕烟護日曉霞明，身在毫光嶺上行。
虎過新蹄看未了，犬逢舊客喜相迎。
摘來山栗連蓬買，采得溪芹带葉羹。
一字推敲猶未穩，奚奴知我有詩成。
旱湖
作者：胡仲弓
朝代：宋
体裁：七言律诗

老天动是一年晴，怪底游人不出城。湖上几时无好况，堤边近日少吟声。草深盍放牛羊牧，水涸难寻鸥鹭盟。但得孤山梅不死，其他风物弗关情。
旱湖
作者：胡仲弓
朝代：宋

老天動是一年晴，怪底遊人不出城。
湖上幾時無好况，堤邊近日少吟聲。
草深盍放牛羊牧，水涸難尋鷗鷺盟。
但得孤山梅不死，其他風物弗關情。
明发
作者：胡仲弓
朝代：宋

明发占鷄唱，停骖数暝鸦。
半生多在路，十日九怀家。
照水芙蓉色，满园荞麦花。
归田何日是，对客话桑麻。
明发
作者：胡仲弓
朝代：宋

明发占鸡唱，停骖数暝鸦。半生多在路，十日九怀家。照水芙蓉色，满园荞麦花。归田何日是，对客话桑麻。
明朝是岁除
作者：胡仲弓
朝代：宋
体裁：古风

明朝是岁除，萍梗身如寄。年光马行疾，时事令人醉。直语显官嗔，上书明主弃。但作送穷文，慎勿言灾异。
明朝是歲除
作者：胡仲弓
朝代：宋

明朝是歲除，萍梗身如寄。
年光馬行疾，時事令人醉。
直語顯官嗔，上書明主棄。
但作送窮文，慎勿言災異。
明發
作者：胡仲弓
朝代：宋

明發占鷄唱，停驂數暝鴉。
半生多在路，十日九懷家。
照水芙蓉色，滿園蕎麥花。
歸田何日是，對客話桑麻。
春咏
作者：胡仲弓
朝代：宋

沂水乐吾道，兰亭叙幽情。古人不复作，四海无吟声。
春咏
作者：胡仲弓
朝代：宋

沂水乐吾道，兰亭叙幽情。
古人不復作，四海无吟声。
春日
作者：胡仲弓
朝代：宋
体裁：七言律诗

春事都无十日留，何妨款段出城游。榴花不入诗人眼，柳絮偏供客子愁。枝上五禽言似诉，笼中二鼠去如流。斜风细雨湖山路，一片花飞人倚楼。
春日
作者：胡仲弓
朝代：宋

春事都無十日留，何妨款段出城遊。
榴花不入詩人眼，柳絮偏供客子愁。
枝上五禽言似訴，籠中二鼠去如流。
斜風細雨湖山路，一片花飛人倚樓。
春日杂兴·其一
作者：胡仲弓
朝代：宋

渔翁樵叟自行藏，裹饭过从乐未央。
扑满自缘钱作祟，鸱夷聊以酒为乡。
老来愿弃人间世，病去欲荒墙下桑。
黄犊不嫌人日雨，村村苗长绿微茫。
春日杂兴·其一〇
作者：胡仲弓
朝代：宋

幽溪几日不曾来，半是红香半绿苔。
乐事每从忙裏过，好花偏向雨中开。
惯贫可使居无竹，高隠共忻山有莱。
投老田庐今日倦，不才多病两悠哉。
春日杂兴·其一一
作者：胡仲弓
朝代：宋

高下云藏野老家，纵横水潄竹篱斜。
勒将春去许多雨，流出山来都是花。
白首风烟三径草，清时鼓吹一池蛙。
身閒不耐閒双手，洗甑吹香夜作茶。
春日杂兴·其一三
作者：胡仲弓
朝代：宋

衝雨衝泥处处行，物情殊不可诗情。
牡丹又是一年过，春事略无三日晴。
先后笋争滕薛长，东西鸥背晋齐盟。
山居寂寞谁堪共，杞叶菊苗俱可耕。
春日杂兴·其一二
作者：胡仲弓
朝代：宋

南冈北岭对窗扉，看尽朝岚与夕晖。
社后未曾闻燕语，雨中谁不惜花飞。
山醅约莫几日熟，沙笋轮囷一尺围。
莫怨风光损桃李，荼䕷芍药又芳菲。
春日杂兴·其一五
作者：胡仲弓
朝代：宋

浄扫山房不似贫，旋炊野饭唤比邻。
子规啼处一村雨，芍药开时三径春。
丘壑自成安乐国，渔樵尚有老成人。
茅檐相对坐终日，只说桑麻语自真。
春日杂兴·其一四
作者：胡仲弓
朝代：宋

绿阴芳草鸟啼春，与客相携发兴新。
半落杏花初过雨，微酸梅子已生仁。
每寻诗去必迁坐，稳跨牛归不问津。
筋力尚堪蓑笠在，莫欺老子髮如银。
春日杂兴·其七
作者：胡仲弓
朝代：宋

鹤骨崭崭疾未瘳，怯行山亦倦登楼。
久知老去自当尔，自入春来雨不休。
虚器甚惭居士屩，实封难觅醉乡侯。
小迟须有佳晴日，待试山翁已健不。
春日杂兴·其三
作者：胡仲弓
朝代：宋

野性最于鱼鹤亲，自知不是世间人。
生成雪壑冰崖面，收得烟蓑雨笠身。
杨柳春来青眼旧，山林老去白头新。
毋多感慨令君瘦，独立斜阳一欠伸。
春日杂兴·其二
作者：胡仲弓
朝代：宋

残雪初消月正明，茅檐自雨竹窗晴。
肩寒耸耸吟诗骨，肺渴泠泠醒酒羹。
少有梅方成野趣，不多松亦作江声。
高人合着山岩裏，纵有穷愁澈底清。
春日杂兴·其六
作者：胡仲弓
朝代：宋

绿绕西畴小作劳，溪村寒入旧绨袍。
五穷政坐没梁斗，百舌不如无口匏。
穫稻条桑豳雅颂，纫兰餐菊楚离骚。
客来更话唐虞上，盍且卑之毋甚高。
春日杂兴·其四
作者：胡仲弓
朝代：宋

吾生身事信天缘，一死何须较后先。
未怕时逢真太岁，或言寿过古稀年。
穷余禄料齑百瓮，醉负生涯囊一钱。
又见山林春意思，办随芳草落花眠。
春日过西湖
作者：胡仲弓
朝代：宋

百花如锦柳如烟，妆点西湖二月天。便道过从来四圣，扁舟旖旎访三贤。钱塘门外苏堤上，丰乐楼前芝寺边。个里万般俱索价，惟馀风月不论钱。
春日过西湖
作者：胡仲弓
朝代：宋

百花如锦柳如烟，粧点西湖二月天。
便道过从来四圣，扁舟旖旎访三贤。
钱塘门外苏堤上，丰乐楼前芝寺边。
箇裏万般俱索价，惟余风月不论钱。
春日過西湖
作者：胡仲弓
朝代：宋

百花如錦柳如烟，粧點西湖二月天。
便道過從來四聖，扁舟旖旎訪三賢。
錢塘門外蘇堤上，豐樂樓前芝寺邊。
箇裏萬般俱索價，惟餘風月不論錢。
春日雜興·其一
作者：胡仲弓
朝代：宋

漁翁樵叟自行藏，裹飯過從樂未央。
撲滿自緣錢作祟，鴟夷聊以酒爲鄉。
老來願棄人間世，病去欲荒牆下桑。
黄犢不嫌人日雨，村村苗長綠微茫。
春日雜興·其一〇
作者：胡仲弓
朝代：宋

幽溪幾日不曾來，半是紅香半綠苔。
樂事每從忙裏過，好花偏向雨中開。
慣貧可使居無竹，高隠共忻山有萊。
投老田廬今日倦，不才多病兩悠哉。
春日雜興·其一一
作者：胡仲弓
朝代：宋

高下雲藏野老家，縱橫水潄竹籬斜。
勒將春去許多雨，流出山來都是花。
白首風煙三徑草，清時鼓吹一池蛙。
身閒不耐閒雙手，洗甑吹香夜作茶。
春日雜興·其一三
作者：胡仲弓
朝代：宋

衝雨衝泥處處行，物情殊不可詩情。
牡丹又是一年過，春事略無三日晴。
先後笋爭滕薛長，東西鷗背晉齊盟。
山居寂寞誰堪共，杞葉菊苗俱可耕。
春日雜興·其一二
作者：胡仲弓
朝代：宋

南岡北嶺對窗扉，看盡朝嵐與夕暉。
社後未曾聞燕語，雨中誰不惜花飛。
山醅約莫幾日熟，沙笋輪囷一尺圍。
莫怨風光損桃李，荼䕷芍藥又芳菲。
春日雜興·其一五
作者：胡仲弓
朝代：宋

浄掃山房不似貧，旋炊野飯喚比鄰。
子規啼處一村雨，芍藥開時三逕春。
丘壑自成安樂國，漁樵尚有老成人。
茅簷相對坐終日，只說桑麻語自真。
春日雜興·其一四
作者：胡仲弓
朝代：宋

綠陰芳草鳥啼春，與客相携發興新。
半落杏花初過雨，微酸梅子已生仁。
每尋詩去必遷坐，穩跨牛歸不問津。
筋力尚堪蓑笠在，莫欺老子髮如銀。
春日雜興·其七
作者：胡仲弓
朝代：宋

鶴骨嶄嶄疾未瘳，怯行山亦倦登樓。
久知老去自當爾，自入春來雨不休。
虛器甚慙居士屩，實封難覓醉鄉侯。
小遲須有佳晴日，待試山翁已健不。
春日雜興·其三
作者：胡仲弓
朝代：宋

野性最於魚鶴親，自知不是世間人。
生成雪壑冰崖面，收得煙蓑雨笠身。
楊柳春來青眼舊，山林老去白頭新。
毋多感慨令君瘦，獨立斜陽一欠伸。
春日雜興·其九
作者：胡仲弓
朝代：宋

花柳村村奈老何，一春門巷斷經過。
無繩可繫西沈日，有水皆隨東逝波。
妄想已空騎鶴夢，勞生亦厭飯牛歌。
正須秉燭遊清夜，轉眼蘭亭舊永和。
春日雜興·其二
作者：胡仲弓
朝代：宋

殘雪初消月正明，茅簷自雨竹窗晴。
肩寒聳聳吟詩骨，肺渴泠泠醒酒羹。
少有梅方成野趣，不多松亦作江聲。
高人合著山巖裏，縱有窮愁澈底清。
春日雜興·其五
作者：胡仲弓
朝代：宋

天與之愚竟不移，經年兀兀槿花籬。
拙於生事可無粥，工乃窮人頼有詩。
只恁麽休身是客，知何以故鬢成絲。
寒欺雪屋青燈夜，六十猶癡始是癡。
春日雜興·其八
作者：胡仲弓
朝代：宋

春來多病感頹齡，草藥泥瓶不暫停。
身似漏船難補貼，齒如敗屐久凋零。
炎黄豈解留年壽，莊老聊堪悅性靈。
長劍拄頤兒戲耳，底須麟閣更圖形。
春日雜興·其六
作者：胡仲弓
朝代：宋

綠繞西疇小作勞，溪村寒入舊綈袍。
五窮政坐沒梁斗，百舌不如無口匏。
穫稻條桑豳雅頌，紉蘭餐菊楚離騷。
客來更話唐虞上，盍且卑之毋甚高。
春日雜興·其四
作者：胡仲弓
朝代：宋

吾生身事信天緣，一死何須較後先。
未怕時逢真太歲，或言壽過古稀年。
窮餘祿料齏百甕，醉負生涯囊一錢。
又見山林春意思，辦隨芳草落花眠。
春晚山茶花数朵艳甚
作者：胡仲弓
朝代：宋

万红彫落尽，留住隔年花。独艳迎人笑，残妆带雨斜。物情无老少，春意自繁华。颜色休相妒，风流别一家。
春晚山茶花数朵艷甚
作者：胡仲弓
朝代：宋

万红雕落尽，留住隔年花。
独艷迎人笑，残粧带雨斜。
物情无老少，春意自繁华。
颜色休相妬，风流别一家。
春晚山茶花數朵艷甚
作者：胡仲弓
朝代：宋

萬紅彫落盡，留住隔年花。
獨艷迎人笑，殘粧带雨斜。
物情無老少，春意自繁華。
顔色休相妬，風流別一家。
春晚游蒋园次韵
作者：胡仲弓
朝代：宋
体裁：五言律诗

挽住斜阳脚，殷勤向小园。柳眠犹学舞，花笑独无言。自拟湖山景，亲承雨露恩。祇愁人散后，腐草点苔痕。
春晚遊蔣園次韻
作者：胡仲弓
朝代：宋

挽住斜陽脚，殷勤向小園。
柳眠猶學舞，花笑獨無言。
自擬湖山景，親承雨露恩。
祇愁人散後，腐草點苔痕。
春晴
作者：胡仲弓
朝代：宋

寒斋浅酌喜新晴，绝倒湘累赋独醒。
清坐苦无佳客话，朗吟生怕俗人听。
五湖四海双尘屐，万壑千岩一画屏。
云雨丛来翻覆手，黄昏更看照泥星。
春晴
作者：胡仲弓
朝代：宋
体裁：七言律诗

寒斋浅酌喜新晴，绝倒湘累赋独醒。清坐苦无佳客话，朗吟生怕俗人听。五湖四海双尘屐，万壑千岩一画屏。云雨从来翻覆手，黄昏更看照泥星。
春晴
作者：胡仲弓
朝代：宋

寒齋淺酌喜新晴，絕倒湘累賦獨醒。
清坐苦無佳客話，朗吟生怕俗人聽。
五湖四海雙塵屐，萬壑千巖一畫屏。
雲雨從來翻覆手，黄昏更看照泥星。
春游
作者：胡仲弓
朝代：宋
体裁：七言绝句

不为寻芳出锦城，偶随吟杖绕山行。春风的是多情物，吹下红楼笑语声。
春詠
作者：胡仲弓
朝代：宋

沂水樂吾道，蘭亭敘幽情。
古人不復作，四海無吟聲。
春遊
作者：胡仲弓
朝代：宋

不爲尋芳出錦城，偶隨吟杖繞山行。
春風的是多情物，吹下紅樓笑語聲。
春郊晚归
作者：胡仲弓
朝代：宋
体裁：五言律诗

苔钱随履迹，柳絮点春衣。塔影留残照，钟声出翠微。扶将藜杖去，挑取锦囊归。缓步微吟久，重城半掩扉。
春郊晚歸
作者：胡仲弓
朝代：宋

苔錢隨履跡，柳絮點春衣。
塔影留殘照，鐘聲出翠微。
扶將藜杖去，挑取錦囊歸。
緩步微吟久，重城半掩扉。
春雨中遣怀二首柬梅臞
作者：胡仲弓
朝代：宋

满园桃李渐成莎，为甚东君气未和。莫是阳台贪作梦，晴时常少雨常多。蜡屐登山访草亭，前山未放十分青。清明此去无多日，不信老天长晦冥。
春雨中遣怀二首柬梅臞·其一
作者：胡仲弓
朝代：宋
体裁：七言绝句

满园桃李渐成莎，为甚东君气未和。莫是阳台贪作梦，晴时常少雨常多。
春雨中遣怀二首柬梅臞·其二
作者：胡仲弓
朝代：宋
体裁：七言绝句

蜡屐登山访草亭，前山未放十分青。清明此去无多日，不信老天长晦冥。
春雨中遣懷二首柬梅臞·其一
作者：胡仲弓
朝代：宋

滿園桃李漸成莎，爲甚東君氣未和。
莫是陽臺貪作夢，晴時常少雨常多。
春雨中遣懷二首柬梅臞·其二
作者：胡仲弓
朝代：宋

蠟屐登山訪草亭，前山未放十分青。
清明此去無多日，不信老天長晦冥。
晉安城東溫泉
作者：胡仲弓
朝代：宋

女媧補天愁天破，石底千年埋宿火。
火蒸泉脈爲溫湯，鑿開浴沼涵天光。
美人含羞弄清泚，一朶芙蓉蘸秋水。
起來無力著纖裳，冰肌縹緲輕雲香。
人間何福能堪此，好與天家浴仙子。
曾聞前代有華清，玉龍活動真妮驚。
吾皇仁聖格天地，天錫玄符地呈瑞。
風雷奔擊鬼神呼，溫泉一夕移燕都。
晋安城东温泉
作者：胡仲弓
朝代：宋

女娲补天愁天破，石底千年埋宿火。火蒸泉脉为温汤，凿开浴沼涵天光。美人含羞弄清泚，一朵芙蓉蘸秋水。起来无力著纤裳，冰肌缥缈轻云香。人间何福能堪此，好与天家浴仙子。曾闻前代有华清，玉龙活动真妮惊。吾皇仁圣格天地，天锡玄符地呈瑞。风雷奔击鬼神呼，温泉一夕移燕都。
晋安城东温泉
作者：胡仲弓
朝代：宋

女娲补天愁天破，石底千年埋宿火。
火蒸泉脉为温汤，凿开浴沼涵天光。
美人含羞弄清泚，一朶芙蓉蘸秋水。
起来无力着纤裳，冰肌缥缈轻云香。
人间何福能堪此，好与天家浴仙子。
曾闻前代有华清，玉龙活动真妮惊。
吾皇仁圣格天地，天锡玄符地呈瑞。
风雷奔击鬼神呼，温泉一夕移燕都。
晓来
作者：胡仲弓
朝代：宋

晓来对雪看唐诗，自暖茅柴酒一卮。绝胜五陵贵公子，销金帐下饮羔儿。
晓来
作者：胡仲弓
朝代：宋

晓来对雪看唐诗，自暖茅柴酒一巵。
绝胜五陵贵公子，销金帐下饮羔儿。
晓枕听禽言
作者：胡仲弓
朝代：宋
体裁：五言绝句

山鸟不知名，窗前作意鸣。自言还自答，终始一般声。
晚春
作者：胡仲弓
朝代：宋

万红千紫已摧残，留得荼䕷一架看。
燕子不知人意懒，飞来帘裏诉春寒。
晚春
作者：胡仲弓
朝代：宋

万红千紫已摧残，留得荼蘼一架看。燕子不知人意懒，飞来帘里诉春寒。
晚春
作者：胡仲弓
朝代：宋

萬紅千紫已摧殘，留得荼䕷一架看。
燕子不知人意懶，飛來簾裏訴春寒。
晚梅次韵
作者：胡仲弓
朝代：宋

准拟和羹滋味成，如何尚带隔年英。春风可是无分别，遣放夭桃相并生。年少丛中最老成，春风一点尚留情。先生早晚调羹去，说与群儿莫浪争。
晚梅次韵·其一
作者：胡仲弓
朝代：宋
体裁：七言绝句

准拟和羹滋味成，如何尚带隔年英。春风可是无分别，遣放夭桃相并生。
晚梅次韵·其二
作者：胡仲弓
朝代：宋

年少丛中最老成，春风一点尚留情。
先生早晚调羹去，说与羣儿莫浪争。
晚梅次韵·其二
作者：胡仲弓
朝代：宋

年少丛中最老成，春风一点尚留情。先生早晚调羹去，说与群儿莫浪争。
晚梅次韻·其一
作者：胡仲弓
朝代：宋

準擬和羹滋味成，如何尚带隔年英。
春風可是無分別，遣放夭桃相並生。
晚梅次韻·其二
作者：胡仲弓
朝代：宋

年少叢中最老成，春風一點尚留情。
先生早晚調羹去，說與羣兒莫浪爭。
晚眺
作者：胡仲弓
朝代：宋

数点寒鸦过别村，晚来秋色眼中分。木从阙处留残照，山欲昏时杂乱云。两岸草深虫语话，一汀沙白鸟耕耘。林间僧舍知何处，回首钟声远近闻。几度徘徊对暮天，怀人珍重寄诗篇。古今上下几千首，天地中间八九椽。唤醒吟魂归浊酒，移将杰句上华颠。南来诸老凋零尽，回首斜阳倍黯然。
晚眺·其一
作者：胡仲弓
朝代：宋
体裁：七言律诗

数点寒鸦过别村，晚来秋色眼中分。木从阙处留残照，山欲昏时杂乱云。两岸草深虫语话，一汀沙白鸟耕耘。林间僧舍知何处，回首钟声远近闻。
晚眺·其一
作者：胡仲弓
朝代：宋

數點寒鴉過別村，晚來秋色眼中分。
木從闕處留殘照，山欲昏時雜亂雲。
兩岸草深蟲語話，一汀沙白鳥耕耘。
林間僧舍知何處，回首鐘聲遠近聞。
晚眺·其二
作者：胡仲弓
朝代：宋
体裁：七言律诗

几度徘徊对暮天，怀人珍重寄诗篇。古今上下几千首，天地中间八九椽。唤醒吟魂归浊酒，移将杰句上华颠。南来诸老凋零尽，回首斜阳倍黯然。
晚眺·其二
作者：胡仲弓
朝代：宋

幾度徘徊對暮天，懷人珍重寄詩篇。
古今上下幾千首，天地中間八九椽。
喚醒吟魂歸濁酒，移將傑句上華顛。
南來諸老凋零盡，回首斜陽倍黯然。
晚静
作者：胡仲弓
朝代：宋
体裁：七言绝句

当日濂翁此读书，自编小说爱芙蕖。方池静植香清远，便拟蓬莱小石渠。
晚靜
作者：胡仲弓
朝代：宋

當日濂翁此讀書，自編小說愛芙蕖。
方池靜植香清遠，便擬蓬萊小石渠。
景阳宫井
作者：胡仲弓
朝代：宋
体裁：七言绝句

隋师已迫长江浒，玉树庭花曲未终。千古龙鸾有遗恨，胭脂井上至今红。
景陽宮井
作者：胡仲弓
朝代：宋

隋師已迫長江滸，玉樹庭花曲未終。
千古龍鸞有遺恨，胭脂井上至今紅。
晴溪
作者：胡仲弓
朝代：宋
体裁：古风

晴溪湛如酒，越儿中拍浮。羡之不可学，徙倚溪上楼。直下数游鱼，咳唾鱼惊愁。偷生几漏网，为龙知何秋。
晴溪
作者：胡仲弓
朝代：宋

晴溪湛如酒，越兒中拍浮。
羨之不可學，徙倚溪上樓。
直下數遊鱼，咳唾魚驚愁。
偷生幾漏網，爲龍知何秋。
暑中杂兴·其一
作者：胡仲弓
朝代：宋

一刻之閒直万金，苦无人可共幽襟。
成年不作西湖想，听得啼鶑不自禁。
暑中杂兴·其七
作者：胡仲弓
朝代：宋

俚谓革华乌脚鬼，吾尊毛颖黑头公。
与华作传何为者，颖则万世辞文工。
暑中杂兴·其三
作者：胡仲弓
朝代：宋

今年不上一竿竹，渠岂于人亦世情。
风雨尚余千箇在，结巢吾欲听秋声。
暑中雜興·其一
作者：胡仲弓
朝代：宋

一刻之閒直萬金，苦無人可共幽襟。
成年不作西湖想，聽得啼鶑不自禁。
暑中雜興·其七
作者：胡仲弓
朝代：宋

俚謂革華烏脚鬼，吾尊毛穎黑頭公。
與華作傳何爲者，穎則萬世辭文工。
暑中雜興·其三
作者：胡仲弓
朝代：宋

今年不上一竿竹，渠豈於人亦世情。
風雨尚餘千箇在，結巢吾欲聽秋聲。
暑中雜興·其二
作者：胡仲弓
朝代：宋

不慣山中夜月寒，滿窗樹影蘚花乾。
移床近壁不敢卧，恐是龍蛇之屈蟠。
暑中雜興·其五
作者：胡仲弓
朝代：宋

是非不到野溪邊，只就梧桐聽雨眠。
睡熟不知溪水長，鷺鷥飛上釣魚船。
暑中雜興·其八
作者：胡仲弓
朝代：宋

只鋤蔬甲亦妨閒，久與溪雲斷往還。
今日偶來僧却在，共煎茶喫話廬山。
暑中雜興·其六
作者：胡仲弓
朝代：宋

平生多可曹修士，說我唐詩最逼真。
不道蹇馿風雪裏，何如黄犢過比鄰。
暑中雜興·其四
作者：胡仲弓
朝代：宋

白鷗吾有一日雅，疇昔見之相與親。
滄浪忽欲從此逝，嗔我手揖無詩人。
曉來
作者：胡仲弓
朝代：宋

曉來對雪看唐詩，自暖茅柴酒一巵。
絕勝五陵貴公子，銷金帳下飲羔兒。
曉枕聽禽言
作者：胡仲弓
朝代：宋

山鳥不知名，窗前作意鳴。
自言還自答，終始一般聲。
書懷
作者：胡仲弓
朝代：宋

貧居無外事，圖得念頭清。
冷眼觀時政，平心閲世情。
好花臨水種，瘦竹傍牆生。
自足供幽致，何須隠姓名。
曹娥庙
作者：胡仲弓
朝代：宋
体裁：七言绝句

黄绢碑残香草生，当时泪眼不曾晴。至今流水声呜咽，犹是曹娥哀怨声。
曹娥廟
作者：胡仲弓
朝代：宋

黄絹碑殘香草生，當時淚眼不曾晴。
至今流水聲嗚咽，猶是曹娥哀怨聲。
月临关
作者：胡仲弓
朝代：宋
体裁：七言绝句

长笛一声天地寒，不堪回首月临关。山河不二无全影，莫说前头桂可攀。
月臨關
作者：胡仲弓
朝代：宋

長笛一聲天地寒，不堪回首月臨關。
山河不二無全影，莫說前頭桂可攀。
有感时事
作者：胡仲弓
朝代：宋

湖滨别去五经秋，喜得閒居无悔尤。华藻不因焚砚弃，功名直待盖棺休。北山何假移文檄，西事犹堪借箸筹。四海茫茫才思竭，如君尚向古人求。近闻怒发欲冲冠，便有骅骝懒驾鞍。入洛几年为计密，擎天八柱果谁安。力排魏阙扶公论，人谓膺门出好官。犹幸甘陵无部党，不然世事不堪看。
有感时事·其一
作者：胡仲弓
朝代：宋
体裁：七言律诗

湖滨别去五经秋，喜得閒居无悔尤。华藻不因焚砚弃，功名直待盖棺休。北山何假移文檄，西事犹堪借箸筹。四海茫茫才思竭，如君尚向古人求。
有感时事·其二
作者：胡仲弓
朝代：宋

近闻怒发欲冲冠，便有骅骝懒驾鞍。入洛几年为计密，擎天八柱果谁安。力排魏阙扶公论，人谓膺门出好官。犹幸甘陵无部党，不然世事不堪看。
有感时事·其二
作者：胡仲弓
朝代：宋

近闻怒髮欲衝冠，便有骅骝懒驾鞍。
入洛几年为计密，擎天八柱果谁安。
力排魏阙扶公论，人谓膺门出好官。
犹幸甘陵无部党，不然世事不堪看。
有感時事·其一
作者：胡仲弓
朝代：宋

湖濱別去五經秋，喜得閒居無悔尤。
華藻不因焚硯棄，功名直待蓋棺休。
北山何假移文檄，西事猶堪借箸籌。
四海茫茫才思竭，如君尚向古人求。
有感時事·其二
作者：胡仲弓
朝代：宋

近聞怒髮欲衝冠，便有驊騮懶駕鞍。
入洛幾年爲計密，擎天八柱果誰安。
力排魏闕扶公論，人謂膺門出好官。
猶幸甘陵無部黨，不然世事不堪看。
杂兴
作者：胡仲弓
朝代：宋

百年一瞬息，万事皆尘埃。所以身后名，不如掌中杯。山园足花草，雨露相先开。独有崖下松，春风不曾来。青林晓霜重，百卉颜如灰。苍髯五大夫，郁郁何佳哉。佳花费事治，十无二三本。恶草时扫除，已复相苯䔿。试尝问园丁，否泰乃尔反。渠方倚锄笑，谓我见事晚。老天亦何心，生花日衮衮。
杂兴
作者：胡仲弓
朝代：宋
体裁：七言绝句

苏堤拍拍水平湖，谁信田间苗欲枯。路上行人方苦热，山中七月已围炉。
杂兴·其一
作者：胡仲弓
朝代：宋

百年一瞬息，万事皆尘埃。所以身后名，不如掌中杯。山园足花草，雨露相先开。独有崖下松，春风不曾来。青林晓霜重，百卉颜如灰。苍髯五大夫，郁郁何佳哉。
杂兴·其一
作者：胡仲弓
朝代：宋

百年一瞬息，万事皆尘埃。
所以身后名，不如掌中杯。
山园足花草，雨露相先开。
独有崖下松，春风不曾来。
青林晓霜重，百卉颜如灰。
苍髯五大夫，鬰鬰何佳哉。
杂兴·其三
作者：胡仲弓
朝代：宋

梁武欲为佛，秦皇欲为仙。
万乘犹不足，要与天齐年。
人生几两屐，过眼如风烟。
此心苦无已，忧患常烹煎。
不见客斯逐，力诋争秦权。
宁知咸阳市，父子更相怜。
杂兴·其二
作者：胡仲弓
朝代：宋

佳花费事治，十无二三本。恶草时扫除，已复相苯䔿。试尝问园丁，否泰乃尔反。渠方倚锄笑，谓我见事晚。老天亦何心，生花日衮衮。
杂兴·其二
作者：胡仲弓
朝代：宋

佳花费事治，十无二三本。
恶草时扫除，已復相苯䔿。
试尝问园丁，否泰乃尔反。
渠方倚锄笑，谓我见事晚。
老天亦何心，生花日衮衮。
杨仲仁为梅返魂有诗因次其韵
作者：胡仲弓
朝代：宋

窗草不除生意足，朋溪瓶梅今似之。嘘枯苟得一援手，寒暖不问南北枝。谢娥羌管徒浪说，东君造化何容私。更得孤根有所托，终有结果调羹时。
杨仲仁为梅返魂有诗因次其韵·其一
作者：胡仲弓
朝代：宋
体裁：七言绝句

窗草不除生意足，朋溪瓶梅今似之。嘘枯苟得一援手，寒暖不问南北枝。
杨仲仁为梅返魂有诗因次其韵·其二
作者：胡仲弓
朝代：宋
体裁：七言绝句

谢娥羌管徒浪说，东君造化何容私。更得孤根有所托，终有结果调羹时。
松湾访僧
作者：胡仲弓
朝代：宋

一关锁已透，见性复明心。佛屋灯常续，禅房春又深。楼空遗稿在，琴古暗尘侵。待约许询辈，时来访道林。
松湾访僧
作者：胡仲弓
朝代：宋

一关锁已透，见性復明心。
佛屋灯常续，禅房春又深。
楼空遗稿在，琴古暗尘侵。
待约许询辈，时来访道林。
松灣訪僧
作者：胡仲弓
朝代：宋

一關鎖已透，見性復明心。
佛屋燈常續，禪房春又深。
樓空遺稿在，琴古暗塵侵。
待約許詢輩，時來訪道林。
枯崖韵速藏叟和篇
作者：胡仲弓
朝代：宋

暗尘侵古镜，抱膝月台吟。
大吕呼不出，小诗留至今。
五言诗未下，什袭意何深。
莫是推敲了，禅余自赏音。
枯崖韵速藏叟和篇
作者：胡仲弓
朝代：宋

暗尘侵古镜，抱膝月台吟。大吕呼不出，小诗留至今。五言诗未下，什袭意何深。莫是推敲了，禅馀自赏音。
枯崖韻速藏叟和篇
作者：胡仲弓
朝代：宋

暗塵侵古鏡，抱膝月臺吟。
大呂呼不出，小詩留至今。
五言詩未下，什襲意何深。
莫是推敲了，禪餘自賞音。
柬倪梅村
作者：胡仲弓
朝代：宋

萧寺相逢喜溢眉，未言心事我先知。
半生风月樽中酒，十载江湖社裏诗。
满眼秋容关客况，背时春色到南枝。
翻思旧日长安市，醉拍栏干歌楚辞。
柬倪梅村
作者：胡仲弓
朝代：宋

萧寺相逢喜溢眉，未言心事我先知。半生风月樽中酒，十载江湖社里诗。满眼秋容关客况，背时春色到南枝。翻思旧日长安市，醉拍栏干歌楚辞。
柬倪梅村
作者：胡仲弓
朝代：宋

蕭寺相逢喜溢眉，未言心事我先知。
半生風月樽中酒，十載江湖社裏詩。
滿眼秋容關客况，背時春色到南枝。
翻思舊日長安市，醉拍欄干歌楚辭。
柬石軒
作者：胡仲弓
朝代：宋

便著工夫去看山，蘭亭未遇莫空還。
向來一段風流事，只在茂林脩竹間。
柬石轩
作者：胡仲弓
朝代：宋

便着工夫去看山，兰亭未遇莫空还。
向来一段风流事，只在茂林修竹间。
柬石轩
作者：胡仲弓
朝代：宋

便著工夫去看山，兰亭未遇莫空还。向来一段风流事，只在茂林脩竹间。
柬萧芸庄
作者：胡仲弓
朝代：宋
体裁：五言律诗

十载江湖梦，鸿飞不到君。近闻吟思苦，半为宦情分。往事随流水，怀人看暮云。相逢又相别，安得细论文。
柬蕭芸莊
作者：胡仲弓
朝代：宋

十載江湖夢，鴻飛不到君。
近聞吟思苦，半爲宦情分。
往事隨流水，懷人看暮雲。
相逢又相別，安得細論文。
桃源图
作者：胡仲弓
朝代：宋
体裁：五言律诗

桃源分二种，半在此源栽。向为逃秦去，今还归赵来。山川犹古昔，人物不尘埃。刘阮何为者，无言空自回。
桃源图
作者：胡仲弓
朝代：宋
体裁：七言绝句

误入仙源不记春，花间一见喜津津。可怜尘迹空遗恨，一树桃花经几秦。
桃源圖
作者：胡仲弓
朝代：宋

桃源分二種，半在此源栽。
向爲逃秦去，今還歸趙來。
山川猶古昔，人物不塵埃。
劉阮何爲者，無言空自回。
桃源圖
作者：胡仲弓
朝代：宋

誤入仙源不記春，花間一見喜津津。
可憐塵迹空遺恨，一樹桃花經幾秦。
桐庐县
作者：胡仲弓
朝代：宋

富春山下桐庐县，江水萦回千万峰。县宰何人真解事，做官来向画图中。
桐庐县
作者：胡仲弓
朝代：宋

富春山下桐庐县，江水萦迴千万峰。
县宰何人真解事，做官来向画图中。
桐廬縣
作者：胡仲弓
朝代：宋

富春山下桐廬縣，江水縈迴千萬峰。
縣宰何人真解事，做官來向畫圖中。
桐江舟中
作者：胡仲弓
朝代：宋

推篷納山色，愁坐對黄昏。
雨過天無翳，舟行水有痕。
鐘聲來遠寺，犬吠隔煙村。
柳下漁人屋，收罾早閉門。
桐江舟中
作者：胡仲弓
朝代：宋
体裁：五言律诗

推篷纳山色，愁坐对黄昏。雨过天无翳，舟行水有痕。钟声来远寺，犬吠隔烟村。柳下渔人屋，收罾早闭门。
梅
作者：胡仲弓
朝代：宋

天地有生意，驗之陽氣回。
所以霜雪中，春風先及梅。
梅
作者：胡仲弓
朝代：宋
体裁：五言绝句

天地有生意，验之阳气回。所以霜雪中，春风先及梅。
梅坡席上次韵牡丹
作者：胡仲弓
朝代：宋

为甚花神受气偏，却来南地逞春妍。鞓红未数青州种，粉白犹疑洛浦仙。不学时妆添酒晕，休将风景对茶前。沈香亭北空回首，目断关河万里天。
梅坡席上次韵牡丹·其一
作者：胡仲弓
朝代：宋
体裁：七言绝句

为甚花神受气偏，却来南地逞春妍。鞓红未数青州种，粉白犹疑洛浦仙。
梅坡席上次韵牡丹·其二
作者：胡仲弓
朝代：宋

不学时妆添酒晕，休将风景对茶前。沈香亭北空回首，目断关河万里天。
梅坡席上次韵牡丹·其二
作者：胡仲弓
朝代：宋

不学时粧添酒晕，休将风景对茶前。
沈香亭北空回首，目断关河万里天。
梅坡席上次韻牡丹·其一
作者：胡仲弓
朝代：宋

爲甚花神受氣偏，却來南地逞春妍。
鞓紅未數青州種，粉白猶疑洛浦仙。
梅坡席上次韻牡丹·其二
作者：胡仲弓
朝代：宋

不學時粧添酒暈，休將風景對茶前。
沈香亭北空回首，目斷關河萬里天。
梅答
作者：胡仲弓
朝代：宋

多謝東君爲主張，十分霜雪十分香。
開時已辦和羹料，肯作風流時世裝。
梅答
作者：胡仲弓
朝代：宋
体裁：七言绝句

多谢东君为主张，十分霜雪十分香。开时已办和羹料，肯作风流时世装。
梅花盛开有粉蝶衝寒而至
作者：胡仲弓
朝代：宋
体裁：七言绝句

翩翩拍舞下瑶阶，知是东君间谍来。深入粉香人不见，花心摇落却飞回。
梅花盛開有粉蝶衝寒而至
作者：胡仲弓
朝代：宋

翩翩拍舞下瑶階，知是東君間諜來。
深入粉香人不見，花心摇落却飛回。
梅花窠子
作者：胡仲弓
朝代：宋
体裁：五言律诗

园丁藏密室，不许雪霜欺。火气十分燠，春风第一枝。横斜无定影，屈曲漫趋时。人力夺天巧，东君未必知。
梅花窠子
作者：胡仲弓
朝代：宋

園丁藏密室，不許雪霜欺。
火氣十分燠，春風第一枝。
橫斜無定影，屈曲漫趨時。
人力奪天巧，東君未必知。
梦中
作者：胡仲弓
朝代：宋
体裁：七言绝句

忽思十数年前事，只似今朝昨日间。堪叹梦中犹有梦，浮生能得几时閒。
梦黄吉甫
作者：胡仲弓
朝代：宋

梦传失之妄，昼冀见而想。岂伊不可怀，而使我心往。山林老颠眴，数日占黄壤。舟舆来何迟，北望屡惝恍。西城荠花时，落魄随两桨。岁晚洲渚静，水消烟渺莽。踌蹰壁上字，期我无乃迋。
梦黄吉甫
作者：胡仲弓
朝代：宋

梦传失之妄，昼冀见而想。
岂伊不可怀，而使我心往。
山林老颠眴，数日占黄壤。
舟舆来何迟，北望屡戃怳。
西城荠花时，落魄随两桨。
岁晚舟渚静，水消烟渺莽。
踌蹰壁上字，期我无乃迋。
棋诗
作者：胡仲弓
朝代：宋

局面年来竟未安，一番下著一番难。祇今黑白无分别，输与傍人袖手观。
楊仲仁爲梅返魂有詩因次其韻·其一
作者：胡仲弓
朝代：宋

窗草不除生意足，朋谿瓶梅今似之。
噓枯苟得一援手，寒暖不問南北枝。
楊仲仁爲梅返魂有詩因次其韻·其二
作者：胡仲弓
朝代：宋

謝娥羌管徒浪說，東君造化何容私。
更得孤根有所托，終有結果調羹時。
次云心韵赠臞仙
作者：胡仲弓
朝代：宋
体裁：五言律诗

清修如野鹤，心性在云间。蔬食从来瘦，林居耐得閒。炉分真造化，梦绕旧乡关。汩汩尘樊者，闻风想厚颜。
次傅德用府教授韵
作者：胡仲弓
朝代：宋

一握乾坤尽在望，江山好处即家乡。古今万事云来去，身世百年亭短长。梦里有时曾化蝶，吟边得意亦亡羊。是非宠辱浑閒事，付与天公为较量。
次傅德用府教授韵
作者：胡仲弓
朝代：宋

一握干坤尽在望，江山好处即家乡。
古今万事云来去，身世百年亭短长。
梦裏有时曾化蝶，吟边得意亦亡羊。
是非宠辱浑閒事，付与天公为较量。
次傅德用府教授韻
作者：胡仲弓
朝代：宋

一握乾坤盡在望，江山好處即家鄉。
古今萬事雲來去，身世百年亭短長。
夢裏有時曾化蝶，吟邊得意亦亡羊。
是非寵辱渾閒事，付與天公爲較量。
次冯深居韵赠原上人
作者：胡仲弓
朝代：宋

净洗尘埃脚，时来访道林。但知谋隐是，何用入山深。瀹茗延新话，撞钟动苦吟。夜分僧出定，静听海潮音。
次冯深居韵赠原上人
作者：胡仲弓
朝代：宋

浄洗尘埃脚，时来访道林。
但知谋隠是，何用入山深。
瀹茗延新话，撞钟动苦吟。
夜分僧出定，静听海潮音。
次卓仁夫元宵雪中三絕·其一
作者：胡仲弓
朝代：宋

姑射神人雉扇開，三千玉女擁瑶臺。
十分散布猶嫌少，萬斛明珠抖下來。
次卓仁夫元宵雪中三絕·其三
作者：胡仲弓
朝代：宋

繡簾直下整雲鬟，歌舞叢中强自懽。
興盡歸來太多事，不如高卧學袁安。
次卓仁夫元宵雪中三絕·其二
作者：胡仲弓
朝代：宋

風急梅花片片飛，遊人星散市聲稀。
翻思往日西樓約，不至天明不肯歸。
次卓仁夫元宵雪中三绝
作者：胡仲弓
朝代：宋

姑射神人雉扇开，三千玉女拥瑶台。十分散布犹嫌少，万斛明珠抖下来。风急梅花片片飞，游人星散市声稀。翻思往日西楼约，不至天明不肯归。绣帘直下整云鬟，歌舞丛中强自欢。兴尽归来太多事，不如高卧学袁安。
次卓仁夫元宵雪中三绝·其一
作者：胡仲弓
朝代：宋
体裁：七言绝句

姑射神人雉扇开，三千玉女拥瑶台。十分散布犹嫌少，万斛明珠抖下来。
次卓仁夫元宵雪中三绝·其三
作者：胡仲弓
朝代：宋

绣帘直下整云鬟，歌舞丛中强自懽。
兴尽归来太多事，不如高卧学袁安。
次卓仁夫元宵雪中三绝·其三
作者：胡仲弓
朝代：宋

绣帘直下整云鬟，歌舞丛中强自欢。兴尽归来太多事，不如高卧学袁安。
次卓仁夫元宵雪中三绝·其二
作者：胡仲弓
朝代：宋
体裁：七言绝句

风急梅花片片飞，游人星散市声稀。翻思往日西楼约，不至天明不肯归。
次卓仁夫元宵雪中三绝吴潘二台官以直言左迁董夕郎亦以荐贤之故相继翩然而去公论惜之三学叩阍来归刘声伯感而赋诗因次其韵·其一
作者：胡仲弓
朝代：宋
体裁：七言绝句

三凤高飞挽不留，辕驹仗马转堪羞。明朝封事排阊阖，公论从来在士流。
次同叔見寄二首·其一
作者：胡仲弓
朝代：宋

歸期何日卜，鴈不到天涯。
謗有書盈篋，愁無地種花。
吟梅銷旅況，刻竹記年華。
心事憑誰說，凭欄數暝鴉。
次同叔見寄二首·其二
作者：胡仲弓
朝代：宋

昔年三笑地，目斷虎溪橋。
立雪腰難折，凌雲氣尚飄。
乾坤雙轍跡，湖海一詩瓢。
樽酒何時共，論文坐半宵。
次同叔见寄二首
作者：胡仲弓
朝代：宋

归期何日卜，雁不到天涯。谤有书盈箧，愁无地种花。吟梅销旅况，刻竹记年华。心事凭谁说，凭栏数暝鸦。昔年三笑地，目断虎溪桥。立雪腰难折，凌云气尚飘。乾坤双辙迹，湖海一诗瓢。樽酒何时共，论文坐半宵。
次同叔见寄二首·其一
作者：胡仲弓
朝代：宋

归期何日卜，雁不到天涯。谤有书盈箧，愁无地种花。吟梅销旅况，刻竹记年华。心事凭谁说，凭栏数暝鸦。
次同叔见寄二首·其一
作者：胡仲弓
朝代：宋

归期何日卜，鴈不到天涯。
谤有书盈箧，愁无地种花。
吟梅销旅况，刻竹记年华。
心事凭谁说，凭栏数暝鸦。
次同叔见寄二首·其二
作者：胡仲弓
朝代：宋

昔年三笑地，目断虎溪桥。立雪腰难折，凌云气尚飘。乾坤双辙迹，湖海一诗瓢。樽酒何时共，论文坐半宵。
次同叔见寄二首·其二
作者：胡仲弓
朝代：宋

昔年三笑地，目断虎溪桥。
立雪腰难折，凌云气尚飘。
干坤双辙迹，湖海一诗瓢。
樽酒何时共，论文坐半宵。
次周懒窠韵
作者：胡仲弓
朝代：宋
体裁：五言律诗

风月无边际，吟身乐未央。江湖三寸舌，文字九回肠。竹伴孤高节，梅熏暗澹香。笑他蒲柳质，耐得几番霜。
次周懶窠韻
作者：胡仲弓
朝代：宋

風月無邊際，吟身樂未央。
江湖三寸舌，文字九回腸。
竹伴孤高節，梅熏暗澹香。
笑他蒲柳質，耐得幾番霜。
次希道弟韵寄竹院孚上人
作者：胡仲弓
朝代：宋
体裁：五言律诗

闭门商古道，细雨湿青春。属和卯君句，殷勤巳上人。蒲团安地位，秀语发天真。旧日曾同社，吾今愧许询。
次希道弟韻寄竹院孚上人
作者：胡仲弓
朝代：宋

閉門商古道，細雨濕青春。
屬和卯君句，殷勤巳上人。
蒲團安地位，秀語發天真。
舊日曾同社，吾今愧許詢。
次心泉卜隠韵
作者：胡仲弓
朝代：宋
体裁：五言律诗

诛茅法石巅，知己有青天。猿鹤寻前约，山林续旧缘。烟霞来枕上，风月绕吟边。窗户多栽竹，相期晚节坚。
次心泉卜隠韻
作者：胡仲弓
朝代：宋

誅茅法石巔，知己有青天。
猿鶴尋前約，山林續舊緣。
烟霞來枕上，風月繞吟邊。
窗戶多栽竹，相期晚節堅。
次懒窠见寄韵
作者：胡仲弓
朝代：宋

园丁无择种，萧艾杂椒兰。世俗欠真识，达人当大观。无弦徒自赏，有铗莫空弹。独倚西风立，推敲一字难。
次懒窠见寄韵
作者：胡仲弓
朝代：宋

园丁无择种，萧艾杂椒兰。
世俗欠真识，达人当大观。
无絃徒自赏，有铗莫空弹。
独倚西风立，推敲一字难。
次懶窠見寄韻
作者：胡仲弓
朝代：宋

園丁無擇種，蕭艾雜椒蘭。
世俗欠真識，達人當大觀。
無絃徒自賞，有鋏莫空彈。
獨倚西風立，推敲一字難。
次松坡梅花韵
作者：胡仲弓
朝代：宋
体裁：七言绝句

满树苔痕带老苍，水边篱落月昏黄。丁宁僮子休教折，只听枝头独自香。
次松坡梅花韻
作者：胡仲弓
朝代：宋

滿樹苔痕带老蒼，水邊籬落月昏黄。
丁寧僮子休教折，只聽枝頭獨自香。
次林明府清源洞壁間韻
作者：胡仲弓
朝代：宋

解带臨風卧看山，夢魂飛不到人間。
雲蒸空翠和衣濕，石潄泉聲透骨寒。
解語靈禽如有訴，倦飛野鶴自知還。
吟詩盡道隠居好，能幾人來肯棄官。
次林明府清源洞壁间韵
作者：胡仲弓
朝代：宋

解带临风卧看山，梦魂飞不到人间。云蒸空翠和衣湿，石漱泉声透骨寒。解语灵禽如有诉，倦飞野鹤自知还。吟诗尽道隐居好，能几人来肯弃官。
次林明府清源洞壁间韵
作者：胡仲弓
朝代：宋

解带临风卧看山，梦魂飞不到人间。
云蒸空翠和衣湿，石潄泉声透骨寒。
解语灵禽如有诉，倦飞野鹤自知还。
吟诗尽道隠居好，能几人来肯弃官。
次枯崖問病韻
作者：胡仲弓
朝代：宋

病餘已覺二毛侵，湖海詩盟亦懶尋。
無奈壯懷生萬感，黄昏枕上聽蛩吟。
次枯崖问病韵
作者：胡仲弓
朝代：宋

病余已觉二毛侵，湖海诗盟亦懒寻。
无奈壮怀生万感，黄昏枕上听蛩吟。
次枯崖问病韵
作者：胡仲弓
朝代：宋

病馀已觉二毛侵，湖海诗盟亦懒寻。无奈壮怀生万感，黄昏枕上听蛩吟。
次梅庄守岁韵
作者：胡仲弓
朝代：宋

吟边阘茸过年余，万斛尘襟未扫除。
守岁有人献椒颂，辟邪无术诿桃符。
屠苏不饮防心醉，春帖慵裁欠句书。
说与江湖诸老大，浮生消得几桑榆。
次梅庄守岁韵
作者：胡仲弓
朝代：宋

吟边阘茸过年馀，万斛尘襟未扫除。守岁有人献椒颂，辟邪无术诿桃符。屠苏不饮防心醉，春帖慵裁欠句书。说与江湖诸老大，浮生消得几桑榆。
次梅莊守歲韻
作者：胡仲弓
朝代：宋

吟邊闒茸過年餘，萬斛塵襟未掃除。
守歲有人獻椒頌，辟邪無術諉桃符。
屠蘇不飲防心醉，春帖慵裁欠句書。
說與江湖諸老大，浮生消得幾桑榆。
次法石寺即事韵
作者：胡仲弓
朝代：宋

近郊来往熟，驯犬向人迎。半是吟将老，何时隐得成。月明山景合，潮落海痕生。归路霜钟外，微闻三数声。
次法石寺即事韵
作者：胡仲弓
朝代：宋

近郊来往熟，驯犬向人迎。
半是吟将老，何时隠得成。
月明山景合，潮落海痕生。
归路霜钟外，微闻三数声。
次法石寺即事韻
作者：胡仲弓
朝代：宋

近郊來往熟，馴犬向人迎。
半是吟將老，何時隠得成。
月明山景合，潮落海痕生。
歸路霜鐘外，微聞三數聲。
次洪阳岩太卿韵为方蒙仲书监赋西清风月
作者：胡仲弓
朝代：宋
体裁：七言律诗

莫听豳人歌楚茨，鬻书空笑未多赀。治中尽说裴怀古，馆下曾宗韩退之。西望前山谁拄笏，南来别驾例能诗。昔贤自有清标在，添在桐城一段奇。
次洪陽巖太卿韻爲方蒙仲書監賦西清風月
作者：胡仲弓
朝代：宋

莫聽豳人歌楚茨，鬻書空笑未多貲。
治中盡說裴懷古，館下曾宗韓退之。
西望前山誰拄笏，南來別駕例能詩。
昔賢自有清標在，添在桐城一段奇。
次烟浦即事韵
作者：胡仲弓
朝代：宋
体裁：五言律诗

吟帆归路远，花雨落纷纷。鹭过山加点，鸥飞水破纹。淡烟依古树，残照下空坟。未见巫阳面，高塘韵漫分。
次烟浦即事韻
作者：胡仲弓
朝代：宋

吟帆歸路遠，花雨落紛紛。
鷺過山加點，鷗飛水破紋。
淡烟依古樹，殘照下空墳。
未見巫陽面，高塘韻漫分。
次秀野使君見寄
作者：胡仲弓
朝代：宋

分閫南來征弗庭，薦賢須到李陽冰。
不從沙漠去投筆，便向雲山學負苓。
鈴閣祇今增璽綬，路車何日飾鈎膺。
匣中古劍牢收拾，下取須防有六丁。
次秀野使君见寄
作者：胡仲弓
朝代：宋

分阃南来征弗庭，荐贤须到李阳冰。
不从沙漠去投笔，便向云山学负苓。
铃阁祇今增玺绶，路车何日饰鈎膺。
匣中古剑牢收拾，下取须防有六丁。
次秀野使君见寄
作者：胡仲弓
朝代：宋

分阃南来征弗庭，荐贤须到李阳冰。不从沙漠去投笔，便向云山学负苓。铃阁祇今增玺绶，路车何日饰钩膺。匣中古剑牢收拾，下取须防有六丁。
次芸居无题韵
作者：胡仲弓
朝代：宋
体裁：七言绝句

身似浮云不定栖，倚栏觅句听鸦啼。洛阳纸价新来贵，吟得诗成就壁题。
次芸居無題韻
作者：胡仲弓
朝代：宋

身似浮雲不定棲，倚欄覓句聽鴉啼。
洛陽紙價新來貴，吟得詩成就壁題。
次赵同叔春雨中韵
作者：胡仲弓
朝代：宋

焚香清坐话襟期，绝胜孤篷共载时。晓雨旋添山蕨菜，春风又上海棠枝。蝶随痴梦飞丹阙，莺带吟声绕墨池。小待阴晴何日定，不成学圃事樊迟。
次赵同叔春雨中韵
作者：胡仲弓
朝代：宋

焚香清坐话襟期，绝胜孤篷共载时。
晓雨旋添山蕨菜，春风又上海棠枝。
蝶随痴梦飞丹阙，鶑带吟声绕墨池。
小待阴晴何日定，不成学圃事樊迟。
次趙同叔春雨中韻
作者：胡仲弓
朝代：宋

焚香清坐話襟期，絕勝孤篷共載時。
曉雨旋添山蕨菜，春風又上海棠枝。
蝶隨癡夢飛丹闕，鶑带吟聲繞墨池。
小待陰晴何日定，不成學圃事樊遲。
次适安感古二首
作者：胡仲弓
朝代：宋

少陵合与古诗班，不是诗家持论宽。风雅近来随世变，诗无可采不须官。二南风化盛行时，里咏涂歌总是诗。采到春秋无可采，获麟以后更堪悲。
次适安感古二首·其一
作者：胡仲弓
朝代：宋
体裁：七言绝句

少陵合与古诗班，不是诗家持论宽。风雅近来随世变，诗无可采不须官。
次适安感古二首·其二
作者：胡仲弓
朝代：宋
体裁：七言绝句

二南风化盛行时，里咏涂歌总是诗。采到春秋无可采，获麟以后更堪悲。
次適安感古二首·其一
作者：胡仲弓
朝代：宋

少陵合與古詩班，不是詩家持論寬。
風雅近來隨世變，詩無可採不須官。
次適安感古二首·其二
作者：胡仲弓
朝代：宋

二南風化盛行時，里詠塗歌總是詩。
採到春秋無可採，獲麟以後更堪悲。
次郭吉甫梅仙之官广右
作者：胡仲弓
朝代：宋
体裁：七言律诗

路入天南更向西，春风匹马赴瓜期。折将官柳送行客，归及山梅结果时。池上凤凰身未到，滩头鸂鶒事先知。徐君曾下陈蕃榻，况是林宗早见推。
次郭吉甫梅仙之官廣右
作者：胡仲弓
朝代：宋

路入天南更向西，春風匹馬赴瓜期。
折將官柳送行客，歸及山梅結果時。
池上鳳凰身未到，灘頭鸂鶒事先知。
徐君曾下陳蕃榻，况是林宗早見推。
次陈芸居问讯后村韵
作者：胡仲弓
朝代：宋

人心真滟滪，世路多殽函。此险久已涉，此味久已谙。易节固不可，贫贱分所甘。浩歌一长慨，书与识者谈。清夜万感集，风荡云物空。倚楼看星斗，照破泥丸宫。静观人世人，颠倒醉梦中。佳趣有谁识，睡觉窗前红。
次陈芸居问讯后村韵·其一
作者：胡仲弓
朝代：宋
体裁：古风

人心真滟滪，世路多殽函。此险久已涉，此味久已谙。易节固不可，贫贱分所甘。浩歌一长慨，书与识者谈。
次陈芸居问讯后村韵·其二
作者：胡仲弓
朝代：宋
体裁：古风

清夜万感集，风荡云物空。倚楼看星斗，照破泥丸宫。静观人世人，颠倒醉梦中。佳趣有谁识，睡觉窗前红。
次陳芸居問訊後村韻·其一
作者：胡仲弓
朝代：宋

人心真灧澦，世路多殽函。
此險久已涉，此味久已諳。
易節固不可，貧賤分所甘。
浩歌一長慨，書與識者談。
次陳芸居問訊後村韻·其二
作者：胡仲弓
朝代：宋

清夜萬感集，風蕩雲物空。
倚樓看星斗，照破泥丸宮。
靜觀人世人，顛倒醉夢中。
佳趣有誰識，睡覺窗前紅。
次雪舟进退韵
作者：胡仲弓
朝代：宋
体裁：七言律诗

谁肯因贫卖宝刀，半生湖海分蹉跎。春回池草吟魂觉，月在梅花瘦影高。旅况又随年事长，交情偏耐岁寒多。项斯标格逢人说，读到新诗语更骚。
次雪舟進退韻
作者：胡仲弓
朝代：宋

誰肯因貧賣寶刀，半生湖海分蹉跎。
春回池草吟魂覺，月在梅花瘦影高。
旅况又隨年事長，交情偏耐歲寒多。
項斯標格逢人說，讀到新詩語更騷。
次雲心韻贈臞仙
作者：胡仲弓
朝代：宋

清修如野鶴，心性在雲間。
蔬食從來瘦，林居耐得閒。
爐分真造化，夢繞舊鄉關。
汩汩塵樊者，聞風想厚顔。
次韵山居
作者：胡仲弓
朝代：宋

夕阳漏影射疎林，三两人家桑柘阴。
鹘过桚开归鸟路，钟敲撞碎野猿心。
常因境胜甘忘食，不为家贫辄废吟。
说与门前樵牧者，日间过此可相寻。
次韵山居
作者：胡仲弓
朝代：宋

夕阳漏影射疏林，三两人家桑柘阴。鹘过拶开归鸟路，钟敲撞碎野猿心。常因境胜甘忘食，不为家贫辄废吟。说与门前樵牧者，日间过此可相寻。
次韵抱拙即事
作者：胡仲弓
朝代：宋
体裁：五言律诗

一啸立东皋，轻寒侵二毛。晓光浮野草，春色染夭桃。有水池添满，无云山更高。清源何日约，扫石共歌骚。
次韵早梅
作者：胡仲弓
朝代：宋
体裁：七言绝句

枝头未受雪霜催，偏傍江南暖处开。不是东君私造物，有何凭据作花魁。
次韵柬李希膺
作者：胡仲弓
朝代：宋

相逢一笑便忘怀，鼠量难当三百杯。幕府清閒无檄至，邮筒络绎有诗来。分朋尽屏牛僧孺，取女亲逢羊角哀。满眼莺花良不恶，春风吹上越王台。
次韵柬李希膺
作者：胡仲弓
朝代：宋

相逢一笑便忘怀，鼠量难当三百杯。
幕府清閒无檄至，邮筒络绎有诗来。
分朋尽屏牛僧孺，取女亲逢羊角哀。
满眼鶑花良不恶，春风吹上越王台。
次韵烹笋一绝
作者：胡仲弓
朝代：宋

锦䙀纔脱见龙孙，便好西园倒玉尊。
满肚岁寒无着处，此情难与俗人言。
次韵烹笋一绝
作者：胡仲弓
朝代：宋

锦绷才脱见龙孙，便好西园倒玉尊。满肚岁寒无著处，此情难与俗人言。
次韵琛庭即事
作者：胡仲弓
朝代：宋
体裁：五言律诗

吏尘飞不到，官况尽凄凉。实货归周府，虚名属晋堂。日移槐影转，风细荔花香。若问公私事，閒蛙话最长。
次韵答方元吉
作者：胡仲弓
朝代：宋
体裁：五言律诗

新知如旧识，话久觉情真。云出壶山早，风行晋水春。家贫因过客，世变为诗人。曾点龙门额，烦君再问津。
次韵答王东墅
作者：胡仲弓
朝代：宋

元龙湖海分栖迟，懒把琴心累子期。不是三生曾有旧，如何一见便论诗。春行谷外莺求友，月在吟边鹊绕枝。甚欲买舟寻隐处，悔将名姓与人知。
次韵答王东墅
作者：胡仲弓
朝代：宋

元龙湖海分栖迟，懒把琴心累子期。
不是三生曾有旧，如何一见便论诗。
春行谷外鶑求友，月在吟边鹊绕枝。
甚欲买舟寻隠处，悔将名姓与人知。
次韵答颐斋
作者：胡仲弓
朝代：宋

雀罗门外设，尘远市廛居。
抱膝吟梁父，摩声赋子虚。
苔钱何用铸，草带莫教鉏。
世事难开口，休投北阙书。
次韵答颐斋
作者：胡仲弓
朝代：宋

雀罗门外设，尘远市廛居。抱膝吟梁父，摩声赋子虚。苔钱何用铸，草带莫教锄。世事难开口，休投北阙书。
次韵赋海棠
作者：胡仲弓
朝代：宋
体裁：七言律诗

万树嫣红压锦城，此花宜雨又宜晴。睡中银烛层层照，醉后朱唇晕晕轻。携酒独来苏学士，逸诗笑杀杜先生。雪儿檀板休教唱，见说娇羞不耐惊。
次韵送水纹簟与芸居
作者：胡仲弓
朝代：宋

火云飞空风日恶，展转吟身何所托。珊瑚为枕玉为床，数卷新诗慰寥寞。湘纹曾浸水晶寒，有时才展生微澜。持与芸居作清供，百年强健长追欢。何日一樽陪李贺，羽扇纶巾看高卧。
次韵送水纹簟与芸居
作者：胡仲弓
朝代：宋

火云飞空风日恶，展转吟身何所托。
珊瑚为枕玉为床，数卷新诗慰寥寞。
湘纹曾浸水晶寒，有时纔展生微澜。
持与芸居作清供，百年强健长追欢。
何日一樽陪李贺，羽扇纶巾看高卧。
次韵送黄耑玉归莆
作者：胡仲弓
朝代：宋
体裁：五言律诗

主人情分熟，客兴未应阑。从古知心少，只今行路难。吟身霜竹瘦，归梦早梅寒。若见潜夫说，官清贫亦安。
次韵顺适遣寄
作者：胡仲弓
朝代：宋
体裁：七言绝句

拟折芳馨遗所思，要将心事共谋惟。暮云遮断松江路，重读夫君别后诗。
次韻山居
作者：胡仲弓
朝代：宋

夕陽漏影射疎林，三兩人家桑柘陰。
鶻過桚開歸鳥路，鐘敲撞碎野猿心。
常因境勝甘忘食，不爲家貧輒廢吟。
說與門前樵牧者，日間過此可相尋。
次韻抱拙即事
作者：胡仲弓
朝代：宋

一嘯立東臯，輕寒侵二毛。
曉光浮野草，春色染夭桃。
有水池添滿，無雲山更高。
清源何日約，掃石共歌騷。
次韻早梅
作者：胡仲弓
朝代：宋

枝頭未受雪霜催，偏傍江南暖處開。
不是東君私造物，有何憑據作花魁。
次韻柬李希膺
作者：胡仲弓
朝代：宋

相逢一笑便忘懷，鼠量難當三百盃。
幕府清閒無檄至，郵筒絡繹有詩來。
分朋盡屏牛僧孺，取女親逢羊角哀。
滿眼鶑花良不惡，春風吹上越王臺。
次韻烹筍一絕
作者：胡仲弓
朝代：宋

錦䙀纔脫見龍孫，便好西園倒玉尊。
滿肚歲寒無著處，此情難與俗人言。
次韻琛庭即事
作者：胡仲弓
朝代：宋

吏塵飛不到，官况儘凄凉。
實貨歸周府，虛名屬晉堂。
日移槐影轉，風細荔花香。
若問公私事，閒蛙話最長。
次韻答方元吉
作者：胡仲弓
朝代：宋

新知如舊識，話久覺情真。
雲出壺山早，風行晉水春。
家貧因過客，世變爲詩人。
曾點龍門額，煩君再問津。
次韻答王東墅
作者：胡仲弓
朝代：宋

元龍湖海分棲遲，懶把琴心累子期。
不是三生曾有舊，如何一見便論詩。
春行谷外鶑求友，月在吟邊鵲繞枝。
甚欲買舟尋隠處，悔將名姓與人知。
次韻答頤齋
作者：胡仲弓
朝代：宋

雀羅門外設，塵遠市廛居。
抱膝吟梁父，摩聲賦子虛。
苔錢何用鑄，草带莫教鉏。
世事難開口，休投北闕書。
次韻賦海棠
作者：胡仲弓
朝代：宋

萬樹嫣紅壓錦城，此花宜雨又宜晴。
睡中銀燭層層照，醉後朱唇暈暈輕。
携酒獨來蘇學士，逸詩笑殺杜先生。
雪兒檀板休教唱，見說嬌羞不耐驚。
次韻送水紋簟與芸居
作者：胡仲弓
朝代：宋

火雲飛空風日惡，展轉吟身何所托。
珊瑚爲枕玉爲床，數卷新詩慰寥寞。
湘紋曾浸水晶寒，有時纔展生微瀾。
持與芸居作清供，百年强健長追歡。
何日一樽陪李賀，羽扇綸巾看高卧。
次韻送黄耑玉歸莆
作者：胡仲弓
朝代：宋

主人情分熟，客興未應闌。
從古知心少，只今行路難。
吟身霜竹瘦，歸夢早梅寒。
若見潜夫說，官清貧亦安。
次韻順適遣寄
作者：胡仲弓
朝代：宋

擬折芳馨遺所思，要將心事共謀惟。
暮雲遮斷松江路，重讀夫君別後詩。
次馮深居韻贈原上人
作者：胡仲弓
朝代：宋

浄洗塵埃脚，時來訪道林。
但知謀隠是，何用入山深。
瀹茗延新話，撞鐘動苦吟。
夜分僧出定，靜聽海潮音。
次麓湖韵送王用和归省侍
作者：胡仲弓
朝代：宋
体裁：七言律诗

因访诗宗特特来，子猷兴尽转船回。故园松竹元无恙，新本芝兰更欠栽。杰句多于贫后出，好怀长是醉时开。白云只在青山外，归去堂前学老莱。
次麓湖韻送王用和歸省侍
作者：胡仲弓
朝代：宋

因訪詩宗特特來，子猷興盡轉船回。
故園松竹元無恙，新本芝蘭更欠栽。
傑句多於貧後出，好懷長是醉時開。
白雲只在青山外，歸去堂前學老萊。
次黄瑞玉石鏡韻
作者：胡仲弓
朝代：宋

鑿出巉巖似鏡形，年深剝盡蘚痕青。
世間更有磨塼者，欲借鉗鎚與五丁。
次黄瑞玉石镜韵
作者：胡仲弓
朝代：宋
体裁：七言绝句

凿出巉岩似镜形，年深剥尽藓痕青。世间更有磨塼者，欲借钳锤与五丁。
歲饑郡行賑卹過餘杭呈辛縣尹
作者：胡仲弓
朝代：宋

山城百貨集，富庶如豐年。
市有醉人卧，野無餓莩眠。
天目發深秀，餘不流清妍。
山花墮酒琖，水鳥上漁船。
祿薄吏如隠，心閒令欲仙。
人言風土美，我羨長官賢。
何須論赤望，此地稱華顛。
水乐洞
作者：胡仲弓
朝代：宋
体裁：七言绝句

娲皇昔日奏钧天，一派清音知几年。寄语山灵好收拾，不须留与世人传。
水樂洞
作者：胡仲弓
朝代：宋

媧皇昔日奏鈞天，一派清音知幾年。
寄語山靈好收拾，不須留與世人傳。
江郎山
作者：胡仲弓
朝代：宋

巫山有石称神女，何事江山亦号郎。岂是世情强分别，从来造化有阴阳。观尽千山与万山，几曾得似此峰峦。谁能移向西湖上，并与西湖一样看。
江郎山·其一
作者：胡仲弓
朝代：宋
体裁：七言绝句

巫山有石称神女，何事江山亦号郎。岂是世情强分别，从来造化有阴阳。
江郎山·其一
作者：胡仲弓
朝代：宋

巫山有石稱神女，何事江山亦號郎。
豈是世情强分別，從來造化有陰陽。
江郎山·其二
作者：胡仲弓
朝代：宋

觀盡千山與萬山，幾曾得似此峰巒。
誰能移向西湖上，併與西湖一樣看。
江郎山·其二
作者：胡仲弓
朝代：宋

观尽千山与万山，几曾得似此峰峦。
谁能移向西湖上，併与西湖一样看。
江郎山·其二
作者：胡仲弓
朝代：宋

观尽千山与万山，几曾得似此峰峦。谁能移向西湖上，并与西湖一样看。
汤惠院以五言定交用韵以谢
作者：胡仲弓
朝代：宋

阿邕才识面，转盼便回春。药笼还君富，诗囊笑我贫。学遵东鲁训，句逼晚唐人。五字论交意，吟边忆李频。
汤惠院以五言定交用韵以谢
作者：胡仲弓
朝代：宋

阿邕纔识面，转盼便回春。
药笼还君富，诗囊笑我贫。
学遵东鲁训，句逼晚唐人。
五字论交意，吟边忆李频。
汲清
作者：胡仲弓
朝代：宋

慾波如浊流，心源如古井。
不患无清泉，祇恶无修绠。
汲清
作者：胡仲弓
朝代：宋

慾波如濁流，心源如古井。
不患無清泉，祇惡無修綆。
汲清
作者：胡仲弓
朝代：宋

欲波如浊流，心源如古井。不患无清泉，祇恶无修绠。
法山寺
作者：胡仲弓
朝代：宋

距城无数里，乃有此名山。
海近云常漫，林深风易寒。
斋余飞鸟下，定后野僧閒。
一宿何曾觉，翩然又起单。
法山寺
作者：胡仲弓
朝代：宋

距城无数里，乃有此名山。海近云常漫，林深风易寒。斋馀飞鸟下，定后野僧閒。一宿何曾觉，翩然又起单。
法山寺
作者：胡仲弓
朝代：宋

距城無數里，乃有此名山。
海近雲常漫，林深風易寒。
齋餘飛鳥下，定後野僧閒。
一宿何曾覺，翩然又起單。
泛湖晚归式之有诗见寄因次其韵
作者：胡仲弓
朝代：宋

晚趁归舟醉复醒，一湖烟水淡冥冥。自怜吟鬓新添白，强学游人去踏青。足迹未经龙井寺，梦魂常绕冷泉亭。何时携手同登览，花满乌纱酒满瓶。
泛湖晚归式之有诗见寄因次其韵
作者：胡仲弓
朝代：宋

晚趁归舟醉復醒，一湖烟水淡冥冥。
自怜吟鬓新添白，强学游人去踏青。
足迹未经龙井寺，梦魂常绕冷泉亭。
何时携手同登览，花满乌纱酒满缾。
泛湖晚歸式之有詩見寄因次其韻
作者：胡仲弓
朝代：宋

晚趁歸舟醉復醒，一湖烟水淡冥冥。
自憐吟鬢新添白，强學遊人去踏青。
足跡未經龍井寺，夢魂常繞冷泉亭。
何時携手同登覽，花滿烏紗酒滿缾。
泛舟分韵得横字
作者：胡仲弓
朝代：宋
体裁：五言律诗

舣舟迷近远，鸥鹭许同盟。潮落沙仍涨，风晴浪不惊。一川平野秀，半岭断云横。后约何时再，吟篷卧月明。
泛舟分韻得橫字
作者：胡仲弓
朝代：宋

艤舟迷近遠，鷗鷺許同盟。
潮落沙仍漲，風晴浪不驚。
一川平野秀，半嶺斷雲橫。
後約何時再，吟篷卧月明。
泠風閣
作者：胡仲弓
朝代：宋

高閣凌雲四望賒，劍城橫案俯千家。
乘風列子留行館，飛舄王喬有別衙。
天女下遊簫引鳳，仙人來宴棗如瓜。
溪山勝絕非塵世，帆過真疑海上槎。
泠风阁
作者：胡仲弓
朝代：宋
体裁：七言律诗

高阁凌云四望赊，剑城横案俯千家。乘风列子留行馆，飞舄王乔有别衙。天女下游箫引凤，仙人来宴枣如瓜。溪山胜绝非尘世，帆过真疑海上槎。
洪楼分得车字韵
作者：胡仲弓
朝代：宋

江湖诗境阔，终不似楼居。
老怕吟毡冷，生来酒兴疎。
爱閒随有鹤，因病出无馿。
莫笑柴扉窄，犹堪长者车。
洪楼分得车字韵
作者：胡仲弓
朝代：宋

江湖诗境阔，终不似楼居。老怕吟毡冷，生来酒兴疏。爱閒随有鹤，因病出无驴。莫笑柴扉窄，犹堪长者车。
洪樓分得車字韻
作者：胡仲弓
朝代：宋

江湖詩境闊，終不似樓居。
老怕吟氈冷，生來酒興疎。
愛閒隨有鶴，因病出無馿。
莫笑柴扉窄，猶堪長者車。
浴温泉
作者：胡仲弓
朝代：宋
体裁：五言律诗

万水皆清冷，温泉独尔奇。硫黄闻俗论，礜石见唐诗。鸥鹭何曾下，鱼龙定不知。无人发根本，空使世常疑。
浴溫泉
作者：胡仲弓
朝代：宋

萬水皆清冷，溫泉獨爾奇。
硫黄聞俗論，礜石見唐詩。
鷗鷺何曾下，魚龍定不知。
無人發根本，空使世常疑。
海月堂觀濤
作者：胡仲弓
朝代：宋

青天與海連，羲娥代吞吐。
封姨助餘威，陽侯倏起舞。
或奔千丈龍，或轟萬疊鼓。
蓬弱此路通，祇界一斥鹵。
浩浩無津涯，尾閭闢地戶。
嬴女驅鮫人，獻怪扶桑府。
琛球來百蠻，玭珠還合浦。
獨立象岡外，身世等一羽。
宇宙納溟渤，萬山齊傴僂。
清風與明月，造物不禁取。
臨流喜得句，玉欄失笑拊。
眺望此一時，澒洞注千古。
安得捲上天，霈作天下雨。
海月堂观涛
作者：胡仲弓
朝代：宋

青天与海连，羲娥代吞吐。
封姨助余威，阳侯倏起舞。
或奔千丈龙，或轰万迭鼓。
蓬弱此路通，祇界一斥卤。
浩浩无津涯，尾闾闢地户。
嬴女驱鲛人，献怪扶桑府。
琛球来百蛮，玭珠还合浦。
独立象冈外，身世等一羽。
宇宙纳溟渤，万山齐伛偻。
清风与明月，造物不禁取。
临流喜得句，玉栏失笑拊。
眺望此一时，澒洞注千古。
安得捲上天，霈作天下雨。
海月堂观涛
作者：胡仲弓
朝代：宋

青天与海连，羲娥代吞吐。封姨助馀威，阳侯倏起舞。或奔千丈龙，或轰万叠鼓。蓬弱此路通，祇界一斥卤。浩浩无津涯，尾闾辟地户。嬴女驱鲛人，献怪扶桑府。琛球来百蛮，玭珠还合浦。独立象冈外，身世等一羽。宇宙纳溟渤，万山齐伛偻。清风与明月，造物不禁取。临流喜得句，玉栏失笑拊。眺望此一时，澒洞注千古。安得捲上天，霈作天下雨。
清吟寺
作者：胡仲弓
朝代：宋

高僧曾住此，長對佛爐吟。
蕭寺有興廢，清名無古今。
禪心秋水瑩，燈影石壇深。
不見鬼神泣，空聞鐘磬音。
清吟寺
作者：胡仲弓
朝代：宋

高僧曾住此，长对佛炉吟。萧寺有兴废，清名无古今。禅心秋水瑩，灯影石坛深。不见鬼神泣，空闻钟磬音。
清吟寺
作者：胡仲弓
朝代：宋
体裁：五言律诗

高僧曾住此，长对佛炉吟。萧寺有兴废，清名无古今。禅心秋水莹，灯影石坛深。不见鬼神泣，空闻钟磬音。
清泉院用柱間韻
作者：胡仲弓
朝代：宋

僧居一路曲通村，日落層巔生暮雲。
白石巧於山背出，清泉時向澗邊聞。
鉢盂未信承龍化，錫杖曾經解虎紛。
歸去鶴猿應笑我，稚圭何必更移文。
清泉院用柱间韵
作者：胡仲弓
朝代：宋
体裁：七言律诗

僧居一路曲通村，日落层巅生暮云。白石巧于山背出，清泉时向涧边闻。钵盂未信承龙化，锡杖曾经解虎纷。归去鹤猿应笑我，稚圭何必更移文。
游九日山
作者：胡仲弓
朝代：宋
体裁：七言绝句

散策来游九日山，松风细细袭人寒。菊花过了重阳节，自是登高兴未阑。
游天竺灵隐三绝
作者：胡仲弓
朝代：宋

游山此是第三回，天竺禅门八字开。已断此生休佞佛，又随人去乞灵来。呼猿才了复临流，洗出胸中一派秋。泉石世间真富贵，几生修得到巢由。冷泉亭角坐移时，试看孤峰飞不飞。峰自不飞人自醉，暮鸦栖了更忘归。
游天竺灵隐三绝·其二
作者：胡仲弓
朝代：宋

呼猿才了复临流，洗出胸中一派秋。泉石世间真富贵，几生修得到巢由。
游天竺灵隠三绝·其一
作者：胡仲弓
朝代：宋
体裁：七言绝句

游山此是第三回，天竺禅门八字开。已断此生休佞佛，又随人去乞灵来。
游天竺灵隠三绝·其三
作者：胡仲弓
朝代：宋
体裁：七言绝句

冷泉亭角坐移时，试看孤峰飞不飞。峰自不飞人自醉，暮鸦栖了更忘归。
游天竺灵隠三绝·其二
作者：胡仲弓
朝代：宋

呼猿纔了復临流，洗出胸中一派秋。
泉石世间真富贵，几生修得到巢由。
游小身岩
作者：胡仲弓
朝代：宋
体裁：七言绝句

千古岩隈迹未尘，几多斧凿幻全身。金身丈六犹言小，绝倒侏儒世上人。
游承天寺偶成
作者：胡仲弓
朝代：宋

人间热恼正匆匆，才入山门便不同。云板声中僧出定，月台影里佛观空。堂阴岑寂常如夜，殿角清凉不见风。才得浮云閒半日，明朝马迹又西东。
游承天寺偶成
作者：胡仲弓
朝代：宋

人间热恼正匆匆，纔入山门便不同。
云板声中僧出定，月台影裏佛观空。
堂阴岑寂常如夜，殿角清凉不见风。
纔得浮云閒半日，明朝马迹又西东。
游水乐烟霞二洞三绝
作者：胡仲弓
朝代：宋

此是游山第二回，天风吹断洞云开。人生到处须行乐，不为寻梅亦自来。爱山分席坐松阴，草草杯盘慰赏心。水乐不鸣天籁寂，数声幽鸟和清吟。象鼻峰前得少留，烟霞风景记来游。等閒拂石题名姓，惹得青云上笔头。
游水乐烟霞二洞三绝·其一
作者：胡仲弓
朝代：宋
体裁：七言绝句

此是游山第二回，天风吹断洞云开。人生到处须行乐，不为寻梅亦自来。
游水乐烟霞二洞三绝·其三
作者：胡仲弓
朝代：宋
体裁：七言绝句

象鼻峰前得少留，烟霞风景记来游。等閒拂石题名姓，惹得青云上笔头。
游水乐烟霞二洞三绝·其二
作者：胡仲弓
朝代：宋
体裁：七言绝句

爱山分席坐松阴，草草杯盘慰赏心。水乐不鸣天籁寂，数声幽鸟和清吟。
游瑞源访修上人
作者：胡仲弓
朝代：宋
体裁：七言绝句

羡师尽得山林趣，顾我初无朝市心。欲把山林换朝市，市朝未必似山林。
游紫泽观
作者：胡仲弓
朝代：宋
体裁：五言律诗

地偏尘不到，俗客可曾来。写帖云侵砚，朝真风满台。兰荒根有蠹，梅古树生苔。莫论还丹诀，金炉久已灰。
湖
作者：胡仲弓
朝代：宋
体裁：五言律诗

独坐过湖船，凉生欲暮天。鸥眠汀草乱，鱼跃浪花圆。足迹烟霞外，吟声风月边。万缘无所欠，只欠买山钱。
湖
作者：胡仲弓
朝代：宋

獨坐過湖船，涼生欲暮天。
鷗眠汀草亂，魚躍浪花圓。
足迹烟霞外，吟聲風月邊。
萬緣無所欠，只欠買山錢。
湖边
作者：胡仲弓
朝代：宋
体裁：五言律诗

乍过黄梅雨，湖边物色饶。水深宜鸟浴，藻密碍鱼跳。露重荷倾盖，风高柳折腰。道人勤借问，此地好渔樵。
湖边
作者：胡仲弓
朝代：宋
体裁：七言绝句

湖边春色浓于酒，醉尽东西南北人。独有诗翁清到底，一生醒眼看青春。
湖邊
作者：胡仲弓
朝代：宋

乍過黄梅雨，湖邊物色饒。
水深宜鳥浴，藻密礙魚跳。
露重荷傾蓋，風高柳折腰。
道人勤借問，此地好漁樵。
湖邊
作者：胡仲弓
朝代：宋

湖邊春色濃於酒，醉盡東西南北人。
獨有詩翁清到底，一生醒眼看青春。
湯惠院以五言定交用韻以謝
作者：胡仲弓
朝代：宋

阿邕纔識面，轉盼便回春。
藥籠還君富，詩囊笑我貧。
學遵東魯訓，句逼晚唐人。
五字論交意，吟邊憶李頻。
溪亭夜吟
作者：胡仲弓
朝代：宋

系缆堤边江水平，风来细细袭衣轻。淡烟几抹沙痕暗，新月一钩天际明。锦绣围中搜野趣，笙歌丛里和吟声。酒阑不尽迟留意，后约须寻李杜盟。
溪亭夜吟
作者：胡仲弓
朝代：宋

繫纜隄邊江水平，風來細細襲衣輕。
淡烟幾抹沙痕暗，新月一鈎天際明。
錦繡圍中搜野趣，笙歌叢裏和吟聲。
酒闌不盡遲留意，後約須尋李杜盟。
溪亭夜吟
作者：胡仲弓
朝代：宋

繫缆堤边江水平，风来细细袭衣轻。
淡烟几抹沙痕暗，新月一鈎天际明。
锦绣围中搜野趣，笙歌丛裏和吟声。
酒阑不尽迟留意，后约须寻李杜盟。
溪亭夜集走笔
作者：胡仲弓
朝代：宋
体裁：五言绝句

倚柱看潮生，渔歌静中发。吟罢寂无声，江风对山月。
溪亭夜集走筆
作者：胡仲弓
朝代：宋

倚柱看潮生，漁歌靜中發。
吟罷寂無聲，江風對山月。
漫兴
作者：胡仲弓
朝代：宋
体裁：五言律诗

大笑出尘间，吟身得暂閒。解衣临水阁，倚杖看云山。归鸟声如市，骑牛歌更蛮。明边一点墨，元是野僧还。
漫興
作者：胡仲弓
朝代：宋

大笑出塵間，吟身得暫閒。
解衣臨水閣，倚杖看雲山。
歸鳥聲如市，騎牛歌更蠻。
明邊一點墨，元是野僧還。
灯花
作者：胡仲弓
朝代：宋

根头余寸草，结作数层红。
预卜门庭喜，非关造化功。
开时常入夜，落后不因风。
误被灯蛾扑，从知色是空。
灯花
作者：胡仲弓
朝代：宋

根头馀寸草，结作数层红。预卜门庭喜，非关造化功。开时常入夜，落后不因风。误被灯蛾扑，从知色是空。
灵和殿
作者：胡仲弓
朝代：宋
体裁：七言绝句

灵和殿下三眠柳，舞尽春风入画图。记得风流年少事，青青还似旧时无。
烏衣巷
作者：胡仲弓
朝代：宋

飛雲當日未停驂，巷在秦淮水以南。
可笑異聞唐小說，餘風猶襲晉清談。
無塵殿
作者：胡仲弓
朝代：宋

劫灰飛不到，人迹少曾來。
浪說珊瑚樹，空涵玉鏡臺。
洞虛風度竹，泉冷石無苔。
汩汩樊籠者，何因避世埃。
燈花
作者：胡仲弓
朝代：宋

根頭餘寸草，結作數層紅。
預卜門庭喜，非關造化功。
開時常入夜，落後不因風。
誤被燈蛾撲，從知色是空。
爲源上人題寶葉
作者：胡仲弓
朝代：宋

寶蓮千萬葉，葉葉是如來。
浄土社中得，無波水上栽。
根頭藏舍利，香氣避塵埃。
移向松灣去，山花不敢開。
爲續芸賦
作者：胡仲弓
朝代：宋

芸居老衣鉢，付與寧馨兒。
舊種無多葉，生香不斷枝。
折芳歸藝圃，賸馥入詩脾。
粉省他年事，清名當自期。
独倚
作者：胡仲弓
朝代：宋

独倚危楼望，清风动斗牛。
功名两蛮触，身世一蜉蝣。
乐道贫何损，吟诗醉便休。
静中生万感，烧烛看吴鈎。
独倚
作者：胡仲弓
朝代：宋

独倚危楼望，清风动斗牛。功名两蛮触，身世一蜉蝣。乐道贫何损，吟诗醉便休。静中生万感，烧烛看吴钩。
獨倚
作者：胡仲弓
朝代：宋

獨倚危樓望，清風動斗牛。
功名兩蠻觸，身世一蜉蝣。
樂道貧何損，吟詩醉便休。
靜中生萬感，燒燭看吳鈎。
玉泉觀魚
作者：胡仲弓
朝代：宋

一潭秋水凈無塵，付與羣魚樂性真。
鎮日倚欄看未足，豈知滄海有修鱗。
玉泉观鱼
作者：胡仲弓
朝代：宋

一潭秋水净无尘，付与群鱼乐性真。镇日倚栏看未足，岂知沧海有修鳞。
玉泉观鱼
作者：胡仲弓
朝代：宋

一潭秋水凈无尘，付与羣鱼乐性真。
镇日倚栏看未足，岂知沧海有修鳞。
王用和归从莆水寄呈后村
作者：胡仲弓
朝代：宋

江湖从学者，尽欲倚刘墙。自笑尘埃眯，难薰衣钵香。薜萝缘古树，桃李背春场。萤爝飘流去，能依万丈光。
王用和归从莆水寄呈后村
作者：胡仲弓
朝代：宋

江湖从学者，尽欲倚刘墙。
自笑尘埃瞇，难熏衣钵香。
薜萝缘古树，桃李背春场。
萤爝飘流去，能依万丈光。
王用和歸從莆水寄呈後村
作者：胡仲弓
朝代：宋

江湖從學者，盡欲倚劉牆。
自笑塵埃瞇，難薰衣鉢香。
薜蘿緣古樹，桃李背春場。
螢爝飄流去，能依萬丈光。
琼花
作者：胡仲弓
朝代：宋
体裁：七言绝句

洁白全无一点瑕，玉皇敕赐上皇家。花神不敢轻分拆，天下应无第二花。
瑞香花
作者：胡仲弓
朝代：宋
体裁：七言绝句

生处多应散紫芝，清香端的与梅期。梅花刚被人描画，却是清香人不知。
瑞香花
作者：胡仲弓
朝代：宋

生處多應散紫芝，清香端的與梅期。
梅花剛被人描畫，却是清香人不知。
瓊花
作者：胡仲弓
朝代：宋

潔白全無一點瑕，玉皇敕賜上皇家。
花神不敢輕分拆，天下應無第二花。
用乌山韵题碧吟卷
作者：胡仲弓
朝代：宋
体裁：五言绝句

湖海元龙气，因吟恐负身。世间无谒客，天下有诗人。
用后村韵送陈先辈
作者：胡仲弓
朝代：宋
体裁：七言律诗

休将心事问西邻，原宪长贫岂是贫。黄叶落边迷去路，白云飞处倍思亲。世间那得埋金者，原上空惭负土人。苦语只堪吾与汝，倚庐抱恨此情均。
用後村韻送陳先輩
作者：胡仲弓
朝代：宋

休將心事問西鄰，原憲長貧豈是貧。
黄葉落邊迷去路，白雲飛處倍思親。
世間那得埋金者，原上空慙負土人。
苦語只堪吾與汝，倚廬抱恨此情均。
用烏山韻題碧吟卷
作者：胡仲弓
朝代：宋

湖海元龍氣，因吟恐負身。
世間無謁客，天下有詩人。
用韵答宝叶
作者：胡仲弓
朝代：宋
体裁：七言绝句

蒲团出定入玄微，尽是山间林下诗。安得远公陪一笑，朗吟同过虎溪时。
用韵送馿与源谷
作者：胡仲弓
朝代：宋

长耳追风走似流，黔人空使载馿舟。
巾箱欲置无容处，来与骚人款段游。
用韵送驴与源谷
作者：胡仲弓
朝代：宋

长耳追风走似流，黔人空使载驴舟。巾箱欲置无容处，来与骚人款段游。
用韻答寶葉
作者：胡仲弓
朝代：宋

蒲團出定入玄微，盡是山間林下詩。
安得遠公陪一笑，朗吟同過虎溪時。
用韻送馿與源谷
作者：胡仲弓
朝代：宋

長耳追風走似流，黔人空使載馿舟。
巾箱欲置無容處，來與騷人款段游。
病后
作者：胡仲弓
朝代：宋

病发凋零后，朱颜似旧无。愁多诗债减，贫剧故交疏。风挟砧声急，云拖雁影孤。夜来长不寐，攲枕看方书。
病后
作者：胡仲弓
朝代：宋

病髮凋零后，朱颜似旧无。
愁多诗债减，贫剧故交疏。
风挟砧声急，云拖鴈影孤。
夜来长不寐，欹枕看方书。
病后呈芸居
作者：胡仲弓
朝代：宋
体裁：五言律诗

病骨清于鹤，临风直欲飞。閒多酬病债，吟苦费心机。带缓腰围减，囊空药裹稀。未能全谢客，扶杖扫林扉。
病後
作者：胡仲弓
朝代：宋

病髮凋零後，朱顔似舊無。
愁多詩債減，貧劇故交疏。
風挾砧聲急，雲拖鴈影孤。
夜來長不寐，欹枕看方書。
病後呈芸居
作者：胡仲弓
朝代：宋

病骨清於鶴，臨風直欲飛。
閒多酬病債，吟苦費心機。
带緩腰圍減，囊空藥裹稀。
未能全謝客，扶杖掃林扉。
皆春
作者：胡仲弓
朝代：宋

黄鐘一萌動，物物皆陽春。
天地妙橐籥，滿腔都是仁。
皆春
作者：胡仲弓
朝代：宋
体裁：五言绝句

黄钟一萌动，物物皆阳春。天地妙橐籥，满腔都是仁。
省坟
作者：胡仲弓
朝代：宋
体裁：七言绝句

纸灰飞作满山尘，倚遍灵丘暗怆神。日暮归来殽核尽，松阴犹有乞墦人。
省墳
作者：胡仲弓
朝代：宋

紙灰飛作滿山塵，倚遍靈丘暗愴神。
日暮歸來殽核盡，松陰猶有乞墦人。
睡猫
作者：胡仲弓
朝代：宋
体裁：七言绝句

瓶中斗粟鼠窃尽，床上狸奴睡不知。无奈家人犹爱护，买鱼和饭养如儿。
睡貓
作者：胡仲弓
朝代：宋

瓶中斗粟鼠竊盡，床上狸奴睡不知。
無奈家人猶愛護，買魚和飯養如兒。
矮道人
作者：胡仲弓
朝代：宋

白发苍颜老，孩童三尺身。向来阳刺史，留得道州人。凫膝应难续，龟趺卒莫伸。朝家无岁贡，流落瘴江滨。
矮道人
作者：胡仲弓
朝代：宋

白髮苍颜老，孩童三尺身。
向来阳刺史，留得道州人。
鳬膝应难续，龟趺卒莫伸。
朝家无岁贡，流落瘴江滨。
矮道人
作者：胡仲弓
朝代：宋

白髮蒼顔老，孩童三尺身。
向來陽刺史，留得道州人。
鳬膝應難續，龜趺卒莫伸。
朝家無歲貢，流落瘴江濱。
石軒席上分韻得石字
作者：胡仲弓
朝代：宋

解衣坐虛窗，夜闌萬籟寂。
月出東南隅，照我樓半壁。
對影欲起舞，袖短不成拍。
浩歌慰心賞，歡聲動金石。
拊欄發長嘯，清風生兩腋。
吟聲鬼神悲，醉眼江湖窄。
吾自樂吾生，光陰似過客。
物我打一塊，天地失形跡。
山鶴從何來，點破春空碧。
我欲從之遊，八荒隨所適。
戛然鳴一聲，雲深何處覓。
石轩席上分韵得石字
作者：胡仲弓
朝代：宋
体裁：古风

解衣坐虚窗，夜阑万籁寂。月出东南隅，照我楼半壁。对影欲起舞，袖短不成拍。浩歌慰心赏，欢声动金石。拊栏发长啸，清风生两腋。吟声鬼神悲，醉眼江湖窄。吾自乐吾生，光阴似过客。物我打一块，天地失形迹。山鹤从何来，点破春空碧。我欲从之游，八荒随所适。戛然鸣一声，云深何处觅。
碁詩
作者：胡仲弓
朝代：宋

局面年來竟未安，一番下著一番難。
祇今黑白無分別，輸與傍人袖手觀。
碁诗
作者：胡仲弓
朝代：宋

局面年来竟未安，一番下着一番难。
祇今黑白无分别，输与傍人袖手观。
祈雪
作者：胡仲弓
朝代：宋
体裁：五言律诗

天意怜贫者，冬深雪尚悭。朔风吹黑道，云气护青山。色瑞占三白，年丰露一斑。调元人已老，事体颇相关。
祈雪
作者：胡仲弓
朝代：宋

天意憐貧者，冬深雪尚慳。
朔風吹黑道，雲氣護青山。
色瑞占三白，年豐露一斑。
調元人已老，事體頗相關。
祕書省墨竹
作者：胡仲弓
朝代：宋

寫出此君真面目，筆端造化少人知。
我疑與可今猶在，安得東坡共賦詩。
离家
作者：胡仲弓
朝代：宋
体裁：五言律诗

大笑出门去，江湖天地宽。耐贫为客易，生计靠诗难。日月双车毂，功名百丈竿。上林有嘉树，且择一枝安。
秀野
作者：胡仲弓
朝代：宋

世路荆榛日日深，山居抱膝且長吟。
便教定亶無公論，不到風聞松竹林。
秀野
作者：胡仲弓
朝代：宋
体裁：七言绝句

世路荆榛日日深，山居抱膝且长吟。便教定亶无公论，不到风闻松竹林。
秀野
作者：胡仲弓
朝代：宋

主人風度不塵埃，幻作東西兩洞來。
惟有桑田變陵谷，直從心地起樓臺。
水于曲處流觴出，山到盡頭留屐回。
倦客幾時歸去得，稅園隨分買花栽。
秀野
作者：胡仲弓
朝代：宋
体裁：七言律诗

主人风度不尘埃，幻作东西两洞来。惟有桑田变陵谷，直从心地起楼台。水于曲处流觞出，山到尽头留屐回。倦客几时归去得，税园随分买花栽。
秋声
作者：胡仲弓
朝代：宋
体裁：七言绝句

秋本无言那有声，不然风过物飘零。此心祇在人心做，说与行人莫误听。
秋夜
作者：胡仲弓
朝代：宋

攲枕卧明月，西风拂帐尘。病因贫作祟，閒与懒为邻。意少吟难足，愁多梦不真。数声窗外竹，恼杀断肠人。
秋夜
作者：胡仲弓
朝代：宋

欹枕卧明月，西風拂帳塵。
病因貧作祟，閒與懶爲鄰。
意少吟難足，愁多夢不真。
數聲窗外竹，惱殺斷腸人。
秋夜
作者：胡仲弓
朝代：宋

欹枕卧明月，西风拂帐尘。
病因贫作祟，閒与懒为邻。
意少吟难足，愁多梦不真。
数声窗外竹，恼杀断肠人。
秋意
作者：胡仲弓
朝代：宋

淅淅西風響敗欄，椶櫚一夜戰聲乾。
壯心肯逐悲秋老，自剔青燈把劍看。
秋意
作者：胡仲弓
朝代：宋

淅淅西风响败栏，棕榈一夜战声乾。壮心肯逐悲秋老，自剔青灯把剑看。
秋意
作者：胡仲弓
朝代：宋

淅淅西风响败栏，椶榈一夜战声干。
壮心肯逐悲秋老，自剔青灯把剑看。
秋聲
作者：胡仲弓
朝代：宋

秋本無言那有聲，不然風過物飄零。
此心祇在人心做，說與行人莫誤聽。
秘书省墨竹
作者：胡仲弓
朝代：宋
体裁：七言绝句

写出此君真面目，笔端造化少人知。我疑与可今犹在，安得东坡共赋诗。
秣陵
作者：胡仲弓
朝代：宋
体裁：七言绝句

山自青青水自流，五云犹绕帝王州。谁将千幅鹅溪绢，画出东南一片秋。
秣陵
作者：胡仲弓
朝代：宋

山自青青水自流，五雲猶繞帝王州。
誰將千幅鵝溪絹，畫出東南一片秋。
秦氏楼
作者：胡仲弓
朝代：宋
体裁：古风

秦氏楼中双飞燕，楼前柳絮沾人衣。春风轻薄穿绣帏，抱琴指按黄金徽。鼓终一曲三叹息，思君子兮何时归。
秦氏樓
作者：胡仲弓
朝代：宋

秦氏樓中雙飛燕，樓前柳絮沾人衣。
春風輕薄穿繡幃，抱琴指按黄金徽。
鼓終一曲三歎息，思君子兮何時歸。
立春
作者：胡仲弓
朝代：宋

移文火急報花神，好趁陽和去問津。
未轉頭間猶是臘，一彈指頃便爲春。
梅先得志求專寵，柳亦趨時願效顰。
造化但隨人事改，幾回粧點幾回新。
立春
作者：胡仲弓
朝代：宋

移文火急报花神，好趁阳和去问津。未转头间犹是腊，一弹指顷便为春。梅先得志求专宠，柳亦趋时愿效颦。造化但随人事改，几回妆点几回新。
立春
作者：胡仲弓
朝代：宋

移文火急报花神，好趁阳和去问津。
未转头间犹是腊，一弹指顷便为春。
梅先得志求专宠，柳亦趋时愿效颦。
造化但随人事改，几回粧点几回新。
端午
作者：胡仲弓
朝代：宋

画舸纵横湖水滨，綵丝角黍斗时新。年年此日人皆醉，能吊醒魂有几人。
端午
作者：胡仲弓
朝代：宋

画舸纵横湖水滨，綵丝角黍斗时新。
年年此日人皆醉，能弔醒魂有几人。
端午
作者：胡仲弓
朝代：宋

畫舸縱橫湖水濱，綵絲角黍鬥時新。
年年此日人皆醉，能弔醒魂有幾人。
端砚
作者：胡仲弓
朝代：宋
体裁：五言律诗

中书为尚友，铁面迫人寒。易得乌龙角，难逢紫马肝。石英能比玉，歙好不如端。曾记文闱内，蒙君青眼看。
端硯
作者：胡仲弓
朝代：宋

中書爲尚友，鐵面迫人寒。
易得烏龍角，難逢紫馬肝。
石英能比玉，歙好不如端。
曾記文闈內，蒙君青眼看。
竹坞
作者：胡仲弓
朝代：宋
体裁：七言绝句

洗竹可留三数竿，清风叶叶扫诗坛。莫言此是藏春坞，也有虚心管岁寒。
竹塢
作者：胡仲弓
朝代：宋

洗竹可留三數竿，清風葉葉掃詩壇。
莫言此是藏春塢，也有虛心管歲寒。
竹夫人
作者：胡仲弓
朝代：宋

虚心陪燕寝，不受虢秦封。惟有冰霜节，全无云雨踪。李娥书旧恨，湘女敛愁容。却是专房宠，无人妒阿侬。
竹夫人
作者：胡仲弓
朝代：宋

虚心陪燕寝，不受虢秦封。
惟有冰霜节，全无云雨踪。
李娥书旧恨，湘女敛愁容。
却是专房宠，无人妬阿侬。
竹夫人
作者：胡仲弓
朝代：宋

虛心陪燕寢，不受虢秦封。
惟有冰霜節，全無雲雨蹤。
李娥書舊恨，湘女斂愁容。
却是專房寵，無人妬阿儂。
竹閣
作者：胡仲弓
朝代：宋

萬竿叢裏立嶆峨，葉葉清風受用多。
見說香山老居士，夜深猶唱竹枝歌。
竹阁
作者：胡仲弓
朝代：宋

万竿丛裏立嶆峨，叶叶清风受用多。
见说香山老居士，夜深犹唱竹枝歌。
竹阁
作者：胡仲弓
朝代：宋

万竿丛里立嶆峨，叶叶清风受用多。见说香山老居士，夜深犹唱竹枝歌。
答晚香
作者：胡仲弓
朝代：宋

一巢如燕寄，來傍主人居。
著脚須教實，圖名却是虛。
髭因吟盡摘，愁遣酒能鉏。
乾鵲簷前報，天邊有吉書。
答晚香
作者：胡仲弓
朝代：宋

一巢如燕寄，来傍主人居。
着脚须教实，图名却是虚。
髭因吟尽摘，愁遣酒能鉏。
干鹊檐前报，天边有吉书。
答晚香
作者：胡仲弓
朝代：宋

一巢如燕寄，来傍主人居。著脚须教实，图名却是虚。髭因吟尽摘，愁遣酒能锄。乾鹊檐前报，天边有吉书。
答林顓民
作者：胡仲弓
朝代：宋

鏌鋣如此甘埋光，猶向牖下尋筆床。
轅駒局促不千里，堂堂七尺空爾長。
答林颛民
作者：胡仲弓
朝代：宋
体裁：七言绝句

镆铘如此甘埋光，犹向牖下寻笔床。辕驹局促不千里，堂堂七尺空尔长。
答青山閣見寄
作者：胡仲弓
朝代：宋

詩人無俗事，侵曉訪僧居。
山近市聲遠，樓空松影虛。
耕雲雖有地，種藥恐無鉏。
但學觀心法，何須課佛書。
答青山阁见寄
作者：胡仲弓
朝代：宋

诗人无俗事，侵晓访僧居。
山近市声远，楼空松影虚。
耕云虽有地，种药恐无鉏。
但学观心法，何须课佛书。
答青山阁见寄
作者：胡仲弓
朝代：宋

诗人无俗事，侵晓访僧居。山近市声远，楼空松影虚。耕云虽有地，种药恐无锄。但学观心法，何须课佛书。
答頤齋併呈諸友
作者：胡仲弓
朝代：宋

陰晴千古事，落在醉吟中。
佳句何人續，清樽此日同。
幕天浮大白，繡地纈殘紅。
江上峰如舊，湘靈曲未終。
答頤齋詩筒走寄·其一
作者：胡仲弓
朝代：宋

纔聽簷花點滴聲，錦囊入手便欣情。
啼乾杜宇春言別，賦到牡丹詩改盟。
洗滌愁腸憑酒遣，揄揚心事借琴鳴。
詰朝紫翠欄邊約，喜有溪毛可絮羹。
答頤齋詩筒走寄·其三
作者：胡仲弓
朝代：宋

綠陰團裏和吟聲，幽事相關雨未晴。
莫把越秦分異見，要知李杜是同盟。
提壺沽酒牆頭報，布穀催耕屋背鳴。
滿目雲山猶好在，何時鷄黍薦藜羹。
答頤齋詩筒走寄·其二
作者：胡仲弓
朝代：宋

剪燭西窗聽雨聲，曉天又弄半陰晴。
黄金塢裏知無分，紫翠樓前忍負盟。
君有磚花占日影，我慚瓦釜答雷鳴。
今朝茹素無清供，喜得鄰分玉版羹。
答颐斋并呈诸友
作者：胡仲弓
朝代：宋
体裁：五言律诗

阴晴千古事，落在醉吟中。佳句何人续，清樽此日同。幕天浮大白，绣地缬残红。江上峰如旧，湘灵曲未终。
答颐斋诗筒走寄
作者：胡仲弓
朝代：宋

才听檐花点滴声，锦囊入手便欣情。啼乾杜宇春言别，赋到牡丹诗改盟。洗涤愁肠凭酒遣，揄扬心事借琴鸣。诘朝紫翠栏边约，喜有溪毛可絮羹。剪烛西窗听雨声，晓天又弄半阴晴。黄金坞里知无分，紫翠楼前忍负盟。君有砖花占日影，我惭瓦釜答雷鸣。今朝茹素无清供，喜得邻分玉版羹。绿阴团里和吟声，幽事相关雨未晴。莫把越秦分异见，要知李杜是同盟。提壶沽酒墙头报，布谷催耕屋背鸣。满目云山犹好在，何时鸡黍荐藜羹。
答颐斋诗筒走寄·其一
作者：胡仲弓
朝代：宋

才听檐花点滴声，锦囊入手便欣情。啼乾杜宇春言别，赋到牡丹诗改盟。洗涤愁肠凭酒遣，揄扬心事借琴鸣。诘朝紫翠栏边约，喜有溪毛可絮羹。
答颐斋诗筒走寄·其一
作者：胡仲弓
朝代：宋

纔听檐花点滴声，锦囊入手便欣情。
啼干杜宇春言别，赋到牡丹诗改盟。
洗涤愁肠凭酒遣，揄扬心事借琴鸣。
诘朝紫翠栏边约，喜有溪毛可絮羹。
答颐斋诗筒走寄·其三
作者：胡仲弓
朝代：宋

绿阴团裏和吟声，幽事相关雨未晴。
莫把越秦分异见，要知李杜是同盟。
提壶沽酒墙头报，布谷催耕屋背鸣。
满目云山犹好在，何时鷄黍荐藜羹。
答颐斋诗筒走寄·其三
作者：胡仲弓
朝代：宋

绿阴团里和吟声，幽事相关雨未晴。莫把越秦分异见，要知李杜是同盟。提壶沽酒墙头报，布谷催耕屋背鸣。满目云山犹好在，何时鸡黍荐藜羹。
答颐斋诗筒走寄·其二
作者：胡仲弓
朝代：宋

剪烛西窗听雨声，晓天又弄半阴晴。
黄金坞裏知无分，紫翠楼前忍负盟。
君有砖花占日影，我惭瓦釜答雷鸣。
今朝茹素无清供，喜得邻分玉版羹。
答颐斋诗筒走寄·其二
作者：胡仲弓
朝代：宋

剪烛西窗听雨声，晓天又弄半阴晴。黄金坞里知无分，紫翠楼前忍负盟。君有砖花占日影，我惭瓦釜答雷鸣。今朝茹素无清供，喜得邻分玉版羹。
精卫
作者：胡仲弓
朝代：宋
体裁：古风

子房铸铁报韩仇，智者反为豪侠误。倾秦岂在博浪沙，继世自闻嬴业仆。吁嗟精卫亦偿冤，一旦奋飞身不顾。衔石填海抑何愚，岂在朝朝与暮暮。精卫精卫汝不知，沧海终有陵谷时。
精衛
作者：胡仲弓
朝代：宋

子房鑄鐵報韓仇，智者反爲豪俠誤。
傾秦豈在博浪沙，繼世自聞嬴業仆。
吁嗟精衛亦償冤，一旦奮飛身不顧。
銜石填海抑何愚，豈在朝朝與暮暮。
精衛精衛汝不知，滄海終有陵谷時。
約枯崖話
作者：胡仲弓
朝代：宋

雨中曾折角，策蹇訪僧寮。
待約蕉庵住，莫從蓮社招。
清風資話柄，流水走詩瓢。
行道知何日，同携過石橋。
紅遠
作者：胡仲弓
朝代：宋

濃淡中邊費剪裁，朱唇得酒笑顔開。
春風不度西流水，休說香從蜀道來。
結交嘆
作者：胡仲弓
朝代：宋

湖海相逢一笑嬉，納交如此豈男兒。
論心盡道同蘭臭，臨事無聞伐木詩。
管鮑雖貧猶忍棄，左羊至死更相知。
歲寒不負松筠約，除却梅花耐久誰。
红远
作者：胡仲弓
朝代：宋
体裁：七言绝句

浓淡中边费剪裁，朱唇得酒笑颜开。春风不度西流水，休说香从蜀道来。
约枯崖话
作者：胡仲弓
朝代：宋
体裁：五言律诗

雨中曾折角，策蹇访僧寮。待约蕉庵住，莫从莲社招。清风资话柄，流水走诗瓢。行道知何日，同携过石桥。
结交嘆
作者：胡仲弓
朝代：宋
体裁：七言律诗

湖海相逢一笑嬉，纳交如此岂男儿。论心尽道同兰臭，临事无闻伐木诗。管鲍虽贫犹忍弃，左羊至死更相知。岁寒不负松筠约，除却梅花耐久谁。
義谿舟中
作者：胡仲弓
朝代：宋

夢裏不知身是客，却疑身是老坡仙。
羽衣道士飛將去，月在波心人在船。
翠凉
作者：胡仲弓
朝代：宋

千章古木影萧森，未必山林如许深。才见眼前成绿暗，一年又负种花心。
翠凉
作者：胡仲弓
朝代：宋

千章古木影萧森，未必山林如许深。
纔见眼前成绿暗，一年又负种花心。
翠凉
作者：胡仲弓
朝代：宋

千章古木影蕭森，未必山林如許深。
纔見眼前成綠暗，一年又負種花心。
翠竹
作者：胡仲弓
朝代：宋

修修青琅玕，霜雪不可折。肯随流水去，赖有岁寒节。
翠竹
作者：胡仲弓
朝代：宋

修修青琅玕，霜雪不可折。
肯随流水去，頼有岁寒节。
翠竹
作者：胡仲弓
朝代：宋

修修青琅玕，霜雪不可折。
肯隨流水去，頼有歲寒節。
翡翠
作者：胡仲弓
朝代：宋

毛羽生來便屬人，悔將體段鬭精神。
寄言翡翠休驚訝，但是文章盡累身。
翡翠
作者：胡仲弓
朝代：宋
体裁：七言绝句

毛羽生来便属人，悔将体段斗精神。寄言翡翠休惊讶，但是文章尽累身。
老母适至时已见黜
作者：胡仲弓
朝代：宋

千里迎阿㜷，相见翻不乐。
微禄期奉亲，亲至禄已夺。
所悲乏故交，何以寓漂泊。
向来耿介心，馈遗拒不诺。
及兹谁赈恤，俛首念囊橐。
空余声誉在，未足救饥渴。
传言仁义饱，理岂填沟壑。
况因直道黜，自省何愧怍。
阿㜷幸无忧，儿有平生学。
老母适至时已见黜
作者：胡仲弓
朝代：宋

千里迎阿㜷，相见翻不乐。微禄期奉亲，亲至禄已夺。所悲乏故交，何以寓漂泊。向来耿介心，馈遗拒不诺。及兹谁赈恤，俛首念囊橐。空馀声誉在，未足救饥渴。传言仁义饱，理岂填沟壑。况因直道黜，自省何愧怍。阿㜷幸无忧，儿有平生学。
老母適至時已見黜
作者：胡仲弓
朝代：宋

千里迎阿㜷，相見翻不樂。
微祿期奉親，親至祿已奪。
所悲乏故交，何以寓漂泊。
向來耿介心，饋遺拒不諾。
及茲誰賑恤，俛首念囊橐。
空餘聲譽在，未足救饑渴。
傳言仁義飽，理豈填溝壑。
况因直道黜，自省何愧怍。
阿㜷幸無憂，兒有平生學。
耕田
作者：胡仲弓
朝代：宋

田可耕兮圃可蔬，几年梦不到亨衢。
山林受用琴书鹤，天地交游风月吾。
事变无涯人老矣，死生有命汝知乎。
客来时復一杯酒，尽作鲈乡醉隠图。
耕田
作者：胡仲弓
朝代：宋

田可耕兮圃可蔬，幾年夢不到亨衢。
山林受用琴書鶴，天地交遊風月吾。
事變無涯人老矣，死生有命汝知乎。
客來時復一盃酒，盡作鱸鄉醉隠圖。
耕釣境
作者：胡仲弓
朝代：宋

莘野特浪耕，璜溪豈真釣。
珍重富春翁，此境最高妙。
耕钓境
作者：胡仲弓
朝代：宋
体裁：五言绝句

莘野特浪耕，璜溪岂真钓。珍重富春翁，此境最高妙。
聞西事有感
作者：胡仲弓
朝代：宋

春水方生秋又殘，上流無處避風寒。
杜鵑飛向東南去，怕見如今蜀道難。
聽宮入琴
作者：胡仲弓
朝代：宋

羣哇方雜奏，忽聽數聲琴。
天地有清氣，君王知正音。
悲風生指玉，明月照徽金。
曾撫昭君怨，宮人淚滿襟。
聽竇圭琴
作者：胡仲弓
朝代：宋

指按金徽星斗寒，試聽一曲話悲歡。
妙音怕入時人耳，携入白雲深處彈。
腰痛
作者：胡仲弓
朝代：宋

門前齊雪立，因被病相魔。
堪佩金魚否，能懸寶劍麽。
折非陶令懶，瘦似沈郎多。
已辦揚州鶴，其如十萬何。
腰痛
作者：胡仲弓
朝代：宋
体裁：五言律诗

门前齐雪立，因被病相魔。堪佩金鱼否，能悬宝剑么。折非陶令懒，瘦似沈郎多。已办扬州鹤，其如十万何。
自笑
作者：胡仲弓
朝代：宋

自笑謀生拙，多應涉世疎。
爲貧趨斗祿，因病試方書。
榕葉寒侵戶，梅花深結廬。
焚香坐清夜，吟到曉鐘初。
自笑
作者：胡仲弓
朝代：宋

自笑谋生拙，多应涉世疎。
为贫趋斗禄，因病试方书。
榕叶寒侵户，梅花深结庐。
焚香坐清夜，吟到晓钟初。
自笑
作者：胡仲弓
朝代：宋

自笑谋生拙，多应涉世疏。为贫趋斗禄，因病试方书。榕叶寒侵户，梅花深结庐。焚香坐清夜，吟到晓钟初。
與枯崖悟師
作者：胡仲弓
朝代：宋

振錫歸來又許時，苔痕猶汙坐禪衣。
是非不定空懷古，慚愧高人蚤見幾。
與瞻甫同訪際書記
作者：胡仲弓
朝代：宋

銷閒尋靜處，古寺與居同。
坐語僧窗日，行吟塔樹風。
香隨薝蔔化，句到葛藤空。
未必西來者，能知一葦功。
與石壁諸友山行分得山字
作者：胡仲弓
朝代：宋

藤蘿紆古徑，努力共躋攀。
佛屋泉聲落，僧窗雲影閒。
經殘香篆冷，盃短錦囊慳。
興盡未歸去，夕陽猶在山。
與社友定花朝之約
作者：胡仲弓
朝代：宋

花朝曾有約，來此定詩盟。
隠几江湖夢，閉門風雨情。
身名千載共，心事一般清。
且盡吟樽樂，徂徠不用賡。
舊題寶勝寺壁
作者：胡仲弓
朝代：宋

十里湖光鏡樣平，銀潢一带向東傾。
寺從楊柳陰中出，僧在蓮花會上行。
佛地也容擔板漢，梵音莫近採菱聲。
我來借榻醒塵夢，歸去吟詩韻更清。
舟中即事
作者：胡仲弓
朝代：宋

携家驅宦牒，短棹泛桃源。
人語聯篷屋，漁歌隔水村。
雲歸千嶂合，雨過一江渾。
爲愛招提近，纜船楊柳根。
舟中即事
作者：胡仲弓
朝代：宋
体裁：五言律诗

携家驱宦牒，短棹泛桃源。人语联篷屋，渔歌隔水村。云归千嶂合，雨过一江浑。为爱招提近，缆船杨柳根。
舟中夜聞彈箏
作者：胡仲弓
朝代：宋

艤舟尋近岸，餘興月明中。
鼓瑟人何在，彈箏意略同。
聲和隨去浪，調古動悲風。
銀甲無由見，清音出繡櫳。
舟中夜闻弹筝
作者：胡仲弓
朝代：宋

舣舟寻近岸，余兴月明中。
鼓瑟人何在，弹筝意略同。
声和随去浪，调古动悲风。
银甲无由见，清音出绣栊。
舟中夜闻弹筝
作者：胡仲弓
朝代：宋

舣舟寻近岸，馀兴月明中。鼓瑟人何在，弹筝意略同。声和随去浪，调古动悲风。银甲无由见，清音出绣栊。
舟中归兴
作者：胡仲弓
朝代：宋

舟胶回短棹，岸曲抱溪斜。香篆迷烟草，灯光闪浪花。归心随舴艋，遗响托琵琶。明月如留客，犹笼浅渡沙。
舟中归兴
作者：胡仲弓
朝代：宋

舟胶回短棹，岸曲抱溪斜。
香篆迷烟草，灯光闪浪花。
归心随舴艋，遗响託琵琶。
明月如留客，犹笼浅渡沙。
舟中歸興
作者：胡仲弓
朝代：宋

舟膠回短棹，岸曲抱溪斜。
香篆迷煙草，燈光閃浪花。
歸心隨舴艋，遺響託琵琶。
明月如留客，猶籠淺渡沙。
芭蕉
作者：胡仲弓
朝代：宋
体裁：七言绝句

为爱芭蕉绿叶浓，栽时傍竹引清风。近来怕听愁人雨，斫尽檐前三四丛。
芭蕉
作者：胡仲弓
朝代：宋

爲愛芭蕉綠葉濃，栽時傍竹引清風。
近來怕聽愁人雨，斫盡簷前三四叢。
芭蕉花
作者：胡仲弓
朝代：宋

綠蠟一株才吐焰，紅綃半卷漸抽花。
窗前映月人無寐，疑是銀燈透碧紗。
芭蕉花
作者：胡仲弓
朝代：宋
体裁：七言绝句

绿蜡一株才吐焰，红绡半卷渐抽花。窗前映月人无寐，疑是银灯透碧纱。
芳庭为作希圣二字以诗谢之
作者：胡仲弓
朝代：宋
体裁：古风

贯休铁画天下奇，芳庭心法今似之。偃波垂露久不作，云烟洒洒光陆离。北山塔颖健笔卓，西湖倒泻为研池。长空万里纸一幅，等闲挥翰摇坤维。大书姓氏笺金阙，书仙惊问子为谁。安定后人希圣父，曾披骨鲠干龙墀。公权笔谏粗有志，未知所遇何如时。书仙闻言发一笑，风云际会须有期。何当浓墨写竹帛，千古万古长昭垂。
芳庭爲作希聖二字以詩謝之
作者：胡仲弓
朝代：宋

貫休鐵畫天下奇，芳庭心法今似之。
偃波垂露久不作，雲煙灑灑光陸離。
北山塔穎健筆卓，西湖倒瀉爲研池。
長空萬里紙一幅，等閑揮翰摇坤維。
大書姓氏牋金闕，書仙驚問子爲誰。
安定後人希聖父，曾披骨鯁干龍墀。
公權筆諫粗有志，未知所遇何如時。
書仙聞言發一笑，風雲際會須有期。
何當濃墨寫竹帛，千古萬古長昭垂。
落梅
作者：胡仲弓
朝代：宋

花本无情却有情，谁将开落拟浮生。盈虚自是天机事，错认楼前羌笛声。南枝不与北枝同，及早开时及早空。莫笑北枝开较晚，前头毕竟有春风。
落梅
作者：胡仲弓
朝代：宋

謝娥三弄笛，錯恨五更風。
樹老餘香少，花殘瘦影空。
深堆和靖墓，淺點壽陽宮。
結果重來此，方知造化工。
落梅
作者：胡仲弓
朝代：宋

谢娥三弄笛，错恨五更风。
树老余香少，花残瘦影空。
深堆和靖墓，浅点寿阳宫。
结果重来此，方知造化工。
落梅
作者：胡仲弓
朝代：宋

谢娥三弄笛，错恨五更风。树老馀香少，花残瘦影空。深堆和靖墓，浅点寿阳宫。结果重来此，方知造化工。
落梅·其一
作者：胡仲弓
朝代：宋
体裁：七言绝句

花本无情却有情，谁将开落拟浮生。盈虚自是天机事，错认楼前羌笛声。
落梅·其一
作者：胡仲弓
朝代：宋

花本無情却有情，誰將開落擬浮生。
盈虛自是天機事，錯認樓前羌笛聲。
落梅·其二
作者：胡仲弓
朝代：宋
体裁：七言绝句

南枝不与北枝同，及早开时及早空。莫笑北枝开较晚，前头毕竟有春风。
落梅·其二
作者：胡仲弓
朝代：宋

南枝不與北枝同，及早開時及早空。
莫笑北枝開較晚，前頭畢竟有春風。
落花
作者：胡仲弓
朝代：宋

紅紫穠時雨未晴，每將春事嘆浮生。
誰憐綉地愁如織，我欲箋天訴不平。
半點蒼苔猶有迹，一分流水去無情。
東君更作風光主，蝶粉蜂黄莫浪爭。
落花
作者：胡仲弓
朝代：宋

红紫秾时雨未晴，每将春事叹浮生。谁怜绣地愁如织，我欲笺天诉不平。半点苍苔犹有迹，一分流水去无情。东君更作风光主，蝶粉蜂黄莫浪争。
落花
作者：胡仲弓
朝代：宋

红紫秾时雨未晴，每将春事嘆浮生。
谁怜绣地愁如织，我欲笺天诉不平。
半点苍苔犹有迹，一分流水去无情。
东君更作风光主，蝶粉蜂黄莫浪争。
蔡司业争公议而去诗以送之
作者：胡仲弓
朝代：宋

此举朝廷系重轻，先生直以去为荣。但令天下无邪党，不愿吾曹有令名。模楷昔曾宗李氏，搢绅今尽说阳城。是非公论从来定，少待前头风浪平。
蔡司业争公议而去诗以送之
作者：胡仲弓
朝代：宋

此举朝廷繫重轻，先生直以去为荣。
但令天下无邪党，不愿吾曹有令名。
模楷昔曾宗李氏，搢绅今尽说阳城。
是非公论从来定，少待前头风浪平。
蔡司業爭公議而去詩以送之
作者：胡仲弓
朝代：宋

此舉朝廷繫重輕，先生直以去爲榮。
但令天下無邪黨，不願吾曹有令名。
模楷昔曾宗李氏，搢紳今盡說陽城。
是非公論從來定，少待前頭風浪平。
薄游
作者：胡仲弓
朝代：宋
体裁：五言律诗

薄游归较晚，清气满丘园。鸦噪盘林影，蛩声咽草根。吟肠思茗碗，醉眼迫冰盆。心迹两忘处，难同俗子论。
薄遊
作者：胡仲弓
朝代：宋

薄遊歸較晚，清氣滿丘園。
鴉噪盤林影，蛩聲咽草根。
吟腸思茗碗，醉眼迫冰盆。
心迹兩忘處，難同俗子論。
虹桥
作者：胡仲弓
朝代：宋

才过虹桥渡，漫山皆紫泥。鸥边秋水落，牛背夕阳低。酒向污樽饮，诗从板壁题。江郎在何许，灵石与天齐。
虹桥
作者：胡仲弓
朝代：宋

纔过虹桥渡，漫山皆紫泥。
鸥边秋水落，牛背夕阳低。
酒向污樽饮，诗从板壁题。
江郎在何许，灵石与天齐。
虹橋
作者：胡仲弓
朝代：宋

纔過虹橋渡，漫山皆紫泥。
鷗邊秋水落，牛背夕陽低。
酒向汙樽飲，詩從板壁題。
江郎在何許，靈石與天齊。
蛛丝巧
作者：胡仲弓
朝代：宋
体裁：古风

蛛丝虽巧能害物，蚕丝虽拙能利人。害物晨昏一饱足，利人往往害及身。乃知巧者能远祸，拙者生死常为邻。吾宁为蚕勿为蛛，所愿杀身以成仁。千丝万缕何足恤，要令寒谷皆阳春。
蛛絲巧
作者：胡仲弓
朝代：宋

蛛絲雖巧能害物，蠶絲雖拙能利人。
害物晨昏一飽足，利人往往害及身。
乃知巧者能遠禍，拙者生死常爲鄰。
吾寧爲蠶勿爲蛛，所願殺身以成仁。
千絲萬縷何足恤，要令寒谷皆陽春。
衆芳所
作者：胡仲弓
朝代：宋

接䍦倒著醉花傍，染得衣巾一味芳。
說與園丁嚴鎖鑰，免教韓壽去偷香。
西來洞天
作者：胡仲弓
朝代：宋

可是胸中負怪奇，一丘一壑儘逶迤。
自從猿向西方去，鷲竺飛來未可知。
西塔
作者：胡仲弓
朝代：宋

杖策來尋塔廟仙，半程便到碧霄邊。
三千世界浮塵外，百二山河在眼前。
誰把孤標長插地，只消一柱可擎天。
夜闌籟靜凭欄聽，隠隠星河人扣舷。
西塔
作者：胡仲弓
朝代：宋

杖策来寻塔庙仙，半程便到碧霄边。三千世界浮尘外，百二山河在眼前。谁把孤标长插地，只消一柱可擎天。夜阑籁静凭栏听，隐隐星河人扣舷。
西塔
作者：胡仲弓
朝代：宋

杖策来寻塔庙仙，半程便到碧霄边。
三千世界浮尘外，百二山河在眼前。
谁把孤标长插地，只消一柱可擎天。
夜阑籁静凭栏听，隠隠星河人扣舷。
西来洞天
作者：胡仲弓
朝代：宋
体裁：七言绝句

可是胸中负怪奇，一丘一壑尽逶迤。自从猿向西方去，鹫竺飞来未可知。
西湖寒食
作者：胡仲弓
朝代：宋

寒食風光不動塵，西湖幾處淚沾巾。
客中忽作松楸夢，羞見原頭滴酹人。
西湖寒食
作者：胡仲弓
朝代：宋
体裁：七言绝句

寒食风光不动尘，西湖几处泪沾巾。客中忽作松楸梦，羞见原头滴酹人。
西湖怀古
作者：胡仲弓
朝代：宋
体裁：七言律诗

水拍平堤欲蘸天，濯缨人在小桥边。古今尘世知多少，沧海桑田几变迁。驼巘勋名无竹写，孤山衣钵有梅传。谁能撰取西湖传，持到玉皇香案前。
西湖懷古
作者：胡仲弓
朝代：宋

水拍平堤欲蘸天，濯纓人在小橋邊。
古今塵世知多少，滄海桑田幾變遷。
駝巘勳名無竹寫，孤山衣鉢有梅傳。
誰能撰取西湖傳，持到玉皇香案前。
西溪即事
作者：胡仲弓
朝代：宋

柴門斜對水，一逕鎖松蘿。
積雨溪流急，閒雲山占多。
村莊留客飯，樵父教兒歌。
聽得田間語，安排收晚禾。
西溪即事
作者：胡仲弓
朝代：宋
体裁：五言律诗

柴门斜对水，一径锁松萝。积雨溪流急，閒云山占多。村庄留客饭，樵父教儿歌。听得田间语，安排收晚禾。
西陵桥
作者：胡仲弓
朝代：宋
体裁：七言绝句

界破苏公十里堤，雕梁轧水漾虹霓。杜鹃也恋钱唐景，不向西陵桥上啼。
西陵橋
作者：胡仲弓
朝代：宋

界破蘇公十里堤，雕梁軋水漾虹霓。
杜鵑也戀錢唐景，不向西陵橋上啼。
觀丙辰省試宣鎖作·其一
作者：胡仲弓
朝代：宋

四海文章屬品題，老夫刮膜有金篦。
諸君熟讀阿房賦，未必能爲五色迷。
觀丙辰省試宣鎖作·其三
作者：胡仲弓
朝代：宋

一窗絲雨一簾風，當日虀鹽滋味同。
見說主司多好句，肯將蠶蟻待諸公。
觀丙辰省試宣鎖作·其二
作者：胡仲弓
朝代：宋

撒幙焚香冰鑑開，觀君切莫負多才。
黜邊取迪渾閒事，只恐紛紛擲甓來。
觀中原指掌圖
作者：胡仲弓
朝代：宋

月明空照八陵碑，玉館瓊樓失舊基。
故國不堪回首處，西風滿地黍離離。
觀江郎石
作者：胡仲弓
朝代：宋

江郎何日化，千古鎮長青。
乍見人疑怪，多應地有靈。
世間無此石，天上應何星。
海外蓬萊島，猶疑在杳冥。
觀海
作者：胡仲弓
朝代：宋

海天雲氣入微茫，遥認潮頭數點檣。
眼界只消如許闊，不知何處是東洋。
觀海口占
作者：胡仲弓
朝代：宋

揚帆飽風腹，望眼無東西。
天圍滄海闊，日射崑崙低。
魚鼈夜深泣，鴻鵠空中迷。
風濤且莫作，心撼神龍棲。
觀碁聞近事有感
作者：胡仲弓
朝代：宋

盤中無活路，敗局幾番新。
好著輸前輩，危機遜後人。
靜邊閒袖手，窮處巧翻身。
黑白無分別，歸歟當自陳。
觀蟻
作者：胡仲弓
朝代：宋

飽知羶可慕，來往鬭相迎。
忙似人行役，多於鴈出征。
數行緣壁去，一半上階行。
何處堪投宿，相逢細問程。
觀西淙千丈瀑布·其一
作者：胡仲弓
朝代：宋

泉聲一派迫人寒，疑有癡龍在此間。
聽了西淙三日雨，不知天下有廬山。
觀西淙千丈瀑布·其二
作者：胡仲弓
朝代：宋

萬斛明珠萬疊雷，分明激破白雲堆。
何因捲上銀河去，莫放瀨溪橋下來。
觀道君御書
作者：胡仲弓
朝代：宋

带草行書十數行，也隨匹馬到錢塘。
傷心一幅槐黄紙，猶染宣和御墨香。
观丙辰省试宣锁作
作者：胡仲弓
朝代：宋

四海文章属品题，老夫刮膜有金篦。诸君熟读阿房赋，未必能为五色迷。撒幕焚香冰鉴开，观君切莫负多才。黜边取迪浑閒事，只恐纷纷掷甓来。一窗丝雨一帘风，当日齑盐滋味同。见说主司多好句，肯将蚕蚁待诸公。
观丙辰省试宣锁作·其一
作者：胡仲弓
朝代：宋
体裁：七言绝句

四海文章属品题，老夫刮膜有金篦。诸君熟读阿房赋，未必能为五色迷。
观丙辰省试宣锁作·其三
作者：胡仲弓
朝代：宋

一窗丝雨一帘风，当日虀盐滋味同。
见说主司多好句，肯将蚕蚁待诸公。
观丙辰省试宣锁作·其三
作者：胡仲弓
朝代：宋

一窗丝雨一帘风，当日齑盐滋味同。见说主司多好句，肯将蚕蚁待诸公。
观丙辰省试宣锁作·其二
作者：胡仲弓
朝代：宋

撒幕焚香冰鉴开，观君切莫负多才。黜边取迪浑閒事，只恐纷纷掷甓来。
观丙辰省试宣锁作·其二
作者：胡仲弓
朝代：宋

撒幙焚香冰鑑开，观君切莫负多才。
黜边取迪浑閒事，只恐纷纷掷甓来。
观中原指掌图
作者：胡仲弓
朝代：宋
体裁：七言绝句

月明空照八陵碑，玉馆琼楼失旧基。故国不堪回首处，西风满地黍离离。
观棋闻近事有感
作者：胡仲弓
朝代：宋

盘中无活路，败局几番新。好著输前辈，危机逊后人。静边閒袖手，穷处巧翻身。黑白无分别，归欤当自陈。
观江郎石
作者：胡仲弓
朝代：宋
体裁：五言律诗

江郎何日化，千古镇长青。乍见人疑怪，多应地有灵。世间无此石，天上应何星。海外蓬莱岛，犹疑在杳冥。
观海
作者：胡仲弓
朝代：宋
体裁：七言绝句

海天云气入微茫，遥认潮头数点樯。眼界只消如许阔，不知何处是东洋。
观海口占
作者：胡仲弓
朝代：宋

扬帆饱风腹，望眼无东西。天围沧海阔，日射昆崙低。鱼鳖夜深泣，鸿鹄空中迷。风涛且莫作，心撼神龙栖。
观海口占
作者：胡仲弓
朝代：宋

扬帆饱风腹，望眼无东西。
天围沧海阔，日射昆崙低。
鱼鼈夜深泣，鸿鹄空中迷。
风涛且莫作，心撼神龙栖。
观碁闻近事有感
作者：胡仲弓
朝代：宋

盘中无活路，败局几番新。
好着输前辈，危机逊后人。
静边閒袖手，穷处巧翻身。
黑白无分别，归欤当自陈。
观蚁
作者：胡仲弓
朝代：宋

饱知羶可慕，来往斗相迎。
忙似人行役，多于鴈出征。
数行缘壁去，一半上阶行。
何处堪投宿，相逢细问程。
观蚁
作者：胡仲弓
朝代：宋

饱知膻可慕，来往斗相迎。忙似人行役，多于雁出征。数行缘壁去，一半上阶行。何处堪投宿，相逢细问程。
观西淙千丈瀑布
作者：胡仲弓
朝代：宋

泉声一派迫人寒，疑有痴龙在此间。听了西淙三日雨，不知天下有庐山。万斛明珠万叠雷，分明激破白云堆。何因捲上银河去，莫放濑溪桥下来。
观西淙千丈瀑布·其一
作者：胡仲弓
朝代：宋
体裁：七言绝句

泉声一派迫人寒，疑有痴龙在此间。听了西淙三日雨，不知天下有庐山。
观西淙千丈瀑布·其二
作者：胡仲弓
朝代：宋

万斛明珠万叠雷，分明激破白云堆。何因捲上银河去，莫放濑溪桥下来。
观西淙千丈瀑布·其二
作者：胡仲弓
朝代：宋

万斛明珠万迭雷，分明激破白云堆。
何因捲上银河去，莫放濑溪桥下来。
观道君御书
作者：胡仲弓
朝代：宋
体裁：七言绝句

带草行书十数行，也随匹马到钱塘。伤心一幅槐黄纸，犹染宣和御墨香。
訪戴鍊師不值·其一
作者：胡仲弓
朝代：宋

雲淡風輕欲暮時，艤舟獨載剡溪湄。
及門若遇戴安道，千古何人更有詩。
訪戴鍊師不值·其二
作者：胡仲弓
朝代：宋

數間茅屋柳成陰，中有幽人抱一琴。
欲訪桃谿無覓處，桃谿更在白雲深。
訪枯崖不遇
作者：胡仲弓
朝代：宋

踏破門前苔蘚斑，尋曦不值只空還。
行雲過處青山濕，野水明邊白鳥閒。
捫蝨有人談古道，揮蠅無路透禪關。
杖藜獨背西風去，偶見蒼官亦厚顔。
詠松·其一
作者：胡仲弓
朝代：宋

獨抱歲寒心，不知時有四。
赤日行炎天，林下自秋至。
詠松·其七
作者：胡仲弓
朝代：宋

老枝髯鬣動，古幹鱗甲翻。
積陰生潤氣，芳菲翳蘭蓀。
詠松·其三
作者：胡仲弓
朝代：宋

林高動輕籟，雲靜天無風。
縹緲笙鶴下，依稀鸞佩逢。
詠松·其二
作者：胡仲弓
朝代：宋

凉飈起深谷，清影摇空山。
醉眠石上人，夢中度百灘。
詠松·其五
作者：胡仲弓
朝代：宋

高風過巖麓，林杪撼潮海。
滿地落松花，杖履襲清靄。
詠松·其六
作者：胡仲弓
朝代：宋

潜心寫幽韻，洗耳聽寒濤。
吟聲自摇動，誤疑泛魚舠。
詠松·其四
作者：胡仲弓
朝代：宋

蕭蕭琴瑟鳴，灑灑霜露下。
願期素心人，同遊明月夜。
試劍石
作者：胡仲弓
朝代：宋

青蛇生膽氣，袖過洞庭湖。
既有虎堪刺，豈無龍可屠。
鐵山何用碎，崖石至今枯。
欲斷樓蘭首，能安砥礪歟。
談星林漢留求詩
作者：胡仲弓
朝代：宋

君貧賣術我賣文，君貧似我貧一分。
君挾天盤走湖海，我携破硯登青雲。
兩窮相值君莫笑，賣文有時饑可療。
天邊一點少微星，會與太陽來合照。
談星陳炎發求詩
作者：胡仲弓
朝代：宋

從來此物最瞞人，術好多爲造物嗔。
若把天機全泄漏，罰教甘石一生貧。
讀後村梅花百詠
作者：胡仲弓
朝代：宋

曾被梅花累十春，孤山踪跡斷知聞。
百篇依舊相嘲弄，却恐梅花又怕君。
讀杜牧之詩
作者：胡仲弓
朝代：宋

風流不減晉諸賢，湧出胸中萬斛泉。
吟到秦淮商女句，令人憶殺杜樊川。
访戴鍊师不值
作者：胡仲弓
朝代：宋

云淡风轻欲暮时，舣舟独载剡溪湄。及门若遇戴安道，千古何人更有诗。数间茅屋柳成阴，中有幽人抱一琴。欲访桃溪无觅处，桃溪更在白云深。
访戴鍊师不值·其一
作者：胡仲弓
朝代：宋
体裁：七言绝句

云淡风轻欲暮时，舣舟独载剡溪湄。及门若遇戴安道，千古何人更有诗。
访戴鍊师不值·其二
作者：胡仲弓
朝代：宋
体裁：七言绝句

数间茅屋柳成阴，中有幽人抱一琴。欲访桃溪无觅处，桃溪更在白云深。
访枯崖不遇
作者：胡仲弓
朝代：宋

踏破门前苔藓斑，寻曦不值只空还。行云过处青山湿，野水明边白鸟閒。扪虱有人谈古道，挥蝇无路透禅关。杖藜独背西风去，偶见苍官亦厚颜。
访枯崖不遇
作者：胡仲弓
朝代：宋

踏破门前苔藓斑，寻曦不值只空还。
行云过处青山湿，野水明边白鸟閒。
扪蝨有人谈古道，挥蝇无路透禅关。
杖藜独背西风去，偶见苍官亦厚颜。
试剑石
作者：胡仲弓
朝代：宋
体裁：五言律诗

青蛇生胆气，袖过洞庭湖。既有虎堪刺，岂无龙可屠。铁山何用碎，崖石至今枯。欲断楼兰首，能安砥砺欤。
读后村梅花百咏
作者：胡仲弓
朝代：宋
体裁：七言绝句

曾被梅花累十春，孤山踪迹断知闻。百篇依旧相嘲弄，却恐梅花又怕君。
读杜牧之诗
作者：胡仲弓
朝代：宋
体裁：七言绝句

风流不减晋诸贤，涌出胸中万斛泉。吟到秦淮商女句，令人忆杀杜樊川。
谈星林汉留求诗
作者：胡仲弓
朝代：宋
体裁：古风

君贫卖术我卖文，君贫似我贫一分。君挟天盘走湖海，我携破砚登青云。两穷相值君莫笑，卖文有时饥可疗。天边一点少微星，会与太阳来合照。
谈星陈炎发求诗
作者：胡仲弓
朝代：宋
体裁：七言绝句

从来此物最瞒人，术好多为造物嗔。若把天机全泄漏，罚教甘石一生贫。
谒金门
作者：胡仲弓
朝代：宋

蛾黛浅。只为晚寒妆懒。润逼镜鸾红雾满。额花留半面。
渐次梅花开偏。花外行人已远。欲寄一枝嫌梦短。湿云和恨翦。
谒金门
作者：胡仲弓
朝代：宋

蛾黛浅。只为晚寒妆懒。润逼镜鸾红雾满。额花留半面。渐次梅花开遍。花外行人已远。欲寄一枝嫌梦短。湿云和恨剪。
谒金门·蛾黛浅
作者：胡仲弓
朝代：宋
体裁：词

蛾黛浅。
只为晚寒妆懒。
润逼镜鸾红雾满。
额花留半面。
渐次梅花开遍。
花外行人已远。
欲寄一枝嫌梦短。
湿云和恨翦。
豆粥
作者：胡仲弓
朝代：宋

豆白宜烹玉糁糜，绝胜云子雪翻匙。
芜蒌亭上冰霜裏，曾与君王疗一饥。
豆粥
作者：胡仲弓
朝代：宋

豆白宜烹玉糁糜，绝胜云子雪翻匙。芜蒌亭上冰霜里，曾与君王疗一饥。
豆粥
作者：胡仲弓
朝代：宋

豆白宜烹玉糝糜，絕勝雲子雪翻匙。
蕪蔞亭上冰霜裏，曾與君王療一饑。
賀林自知兄登第
作者：胡仲弓
朝代：宋

賀客來遲休怪余，新篇準備暮春初。
羣兒得志誠逾望，一第於君非有餘。
喜脫平生場屋債，飽看太古聖賢書。
由來天爵無窮樂，人爵雖榮百不如。
賦玳瑁魚
作者：胡仲弓
朝代：宋

海靈如許巧，龜貝點成紋。
背負十三卦，旁分四六文。
殻中藏勺水，身後管梳雲。
貴介諸公蛻，何因得似君。
贈岳仁叔
作者：胡仲弓
朝代：宋

不學弓刀破敵圍，却拈刀筆學兒嬉。
世間多少真豪傑，飄落江湖人不知。
贈巖居僧
作者：胡仲弓
朝代：宋

清閒消不盡，方覺此身尊。
洞古少行跡，山空多燒痕。
靜知心是佛，生與佛無恩。
齋料從誰給，頻齏野菜根。
贈張南金談星
作者：胡仲弓
朝代：宋

迺祖乘槎去復還，君平饒舌世人傅。
天機不道因渠泄，更遣雲仍學算天。
贈易數朱俊甫
作者：胡仲弓
朝代：宋

三絕韋編及太玄，潛虛象數究先天。
前人推算空勞力，不似而今賣得錢。
贈神籟談天
作者：胡仲弓
朝代：宋

曾將甲子問羣生，來向人間說五行。
眼底精神雖晦昧，胸中造化却分明。
指推寶曆八千數，時弄玉簫三四聲。
袖裏百篇題品盡，何曾識得一公卿。
贈譚山人
作者：胡仲弓
朝代：宋

地僻人稀到，柴門鎮日開。
依山泥藥竈，累石築經臺。
野鶴連窠買，梅花間竹栽。
世無真隠者，只此是蓬萊。
贈鄭琰
作者：胡仲弓
朝代：宋

狂風吹覆鳳凰巢，鴞鬼朝翔狐夜號。
君有胸中千古鑑，世間妍醜想難逃。
贈陳通妙
作者：胡仲弓
朝代：宋

雙成親囑咐，從此厭塵緣。
天上黄冠侶，人間紫府仙。
金爐行殿曉，玉磬古壇烟。
待得蟠桃熟，重逢又幾年。
贈雲谷道士
作者：胡仲弓
朝代：宋

身形如野鶴，飛去每離羣。
玉磬隨緣定，金丹與衆分。
渴摇花上露，卧枕谷中雲。
傳得九仙訣，修真好似君。